# El manual del &lokalize;

## Introducció

Normalment els missatges i la documentació del programa estan escrits en anglès. Utilitzant un entorn de treball fet d'un conjunt d'eines i biblioteques, és possible fer que les vostres aplicacions preferides parlin el vostre idioma natiu. Aquest procés d'adaptació d'una aplicació a un llenguatge específic es coneix com localization. El procés de localització inclou la traducció de les interfícies del programa i la documentació a les diferents llengües que necessiten els usuaris i, en alguns països o regions, fent que les entrades i sortides s'ajustin a les convencions particulars. &lokalize; és una eina que us ajudarà en el procés de localització per a que la interfície d'una aplicació parli en molts idiomes.

Cada internacionalització d'un programa posa a disposició per a la traducció un o més fitxers de catàleg de missatges. L'extensió d'aquests fitxers és `.pot`. POT és un acrònim de Portable Object Template («Plantilla d'objecte portable»). &lokalize; és un avançat i fàcil d'utilitzar editor de fitxers PO (catàlegs de missatges gettext de &GNU;). Es tracta d'un sistema de traducció assistida per ordinador per als traductors, escrit des de zero utilitzant la plataforma de l'entorn de treball &kde; 4. A part de l'edició bàsica de fitxers PO amb enginyosos detalls auxiliars, integra suport per un glossari, una memòria de traducció, els diferents modes de diff pel control de la qualitat (QA), la gestió de projectes, &etc; Disposa de moltes característiques com una completa capacitat de navegació, una completa funcionalitat d'edició, funcions de cerca, funcions comprovació de la sintaxi i estadístiques.

Els fitxers d'objecte portable (.po): Cada traductor agafa una còpia d'una d'aquestes plantilles POT i comença a omplir els camps en blanc: cada missatge es tradueix en l'idioma desitjat. El fitxer que conté el text traduït es coneix com un fitxer PO (Portable Object «Objecte portable»).

## Editor

### Finestra principal

Per omissió, la finestra principal es divideix en sis parts. El quadre superior dret és de només lectura i conté el camp «msgid» actual (text original) del fitxer PO obert. El quadre d'edició just sota seu conté el camp «msgstr» (text traduït) relacionat amb el «msgid» que es mostra i aquí es on podeu introduir o editar el text de la traducció.

La finestra principal per omissió del &lokalize; Mostra la finestra per omissió quan quan hi ha un fitxer obert.

La part superior esquerra de la finestra principal mostra les Unitats de traducció. Per sota, hi ha la secció Metadades de la unitat i que conté els comentaris apropiats al text original actualment mostrat. A la part inferior esquerra, hi ha secció Memòria de traducció que mostra les traduccions suggerides a partir de la base de dades de la memòria de traducció per a l'actual entrada de text del codi. A la cantonada inferior dreta de la finestra, es mostra la secció Glossari.

Els fitxers de traducció s'obren en pestanyes separades, amb dos grans editors multi-línia així com també un conjunt de vistes d'eines. Aquestes vistes es poden agrupar (com si fossin pestanyes), mostrar per separat o ocultar. Els fitxers de traducció consisteixen en un conjunt de parelles d'objectius en anglès anomenades unitats. Una unitat normalment correspon a una sola cadena a la interfície d'usuari, o un paràgraf a la documentació. La funció del primer editor multi-línia és mostrar la part original de la parella. El propòsit del segon editor multi-línia és mostrar la traducció. Podeu navegar per les unitats fent servir la vista Unitats de traducció o usant AvPàg i RePàg.

Una unitat pot estar traduïda o sense traduir. Una traducció d'una unitat traduïda pot estar llesta o no enllestida (també anomenada fuzzy -o inexacta- alguns cops). Si la unitat no està enllestida, la seva traducció es mostra en lletra cursiva. &lokalize; us permet navegar fàcilment pel fitxer d'acord amb l'estat de la seva traducció. Mireu el menú Vés per les dreceres. La barra d'estat a la part inferior de la finestra mostra el número de la cadena actual, el nombre total de cadenes, el total de cadenes sense traduir, el total de cadenes no enllestides (fuzzy) i l'estat de la cadena actual, respectivament. Mentre navegueu, les unitats sense traduir són tractades com a no enllestides. També podeu usar la característica de filtrat de la vista d'eina Unitats de traducció. En aquest cas prémer AvPàg us portarà realment a la següent unitat filtrada/ordenada de la llista d'aquesta vista d'eina.

A la finestra principal es poden afegir moltes més seccions, com Traduccions alternatives, Sincronització primària, Sincronització secundària, Unitats binàries utilitzant Arranjament Vistes d'eines des del menú principal.

### Barres d'eines

Podeu afegir o eliminar accions en la barra d'eines utilitzant Arranjament Configura barres d'eines des del menú principal.

Configuració de les barres d'eines Aquí podeu configurar les barres d'eines.

Per a més informació llegiu la secció sobre Barres d'eines als Fonaments del &kde;.

### Dreceres de teclat

Usant dreceres de teclat durant la traducció es pot estalviar temps. Per configurar les dreceres de teclat, utilitzeu Arranjament Configura dreceres... des del menú principal.

Configuració de les dreceres Aquí podeu configurar les dreceres de teclat.

Per a més informació llegiu la secció sobre Dreceres als Fonaments del &kde;.

### Consells generals

Si esteu fent traduccions pel &kde;, aleshores, o bé ja hi ha un fitxer de projecte pel &lokalize; a la carpeta d'idiomes (normalment anomenat `index.lokalize`), o podeu seleccionar Projecte Crea un projecte nou i l'assistent baixarà fitxers de traducció pel vostre idioma i crearà un projecte.

Es recomana que useu les dreceres de teclat en lloc dels menús i les barres d'eines per incrementar la productivitat. Per exemple, useu &Ctrl;L per enfocar la línia d'entrada de la Cerca ràpida per filtrar la llista de les unitats en la vista Unitats de traducció. Quan estigueu llestos, premeu AvPàg per a moure-us per la llista filtrada.

Si esteu treballant amb fitxers de traducció amb format XLIFF (és el cas quan traduïu OpenDocument), aleshores hi ha disponibles els estats ampliats (nova,s'ha de revisar,aprovada, etc). Podeu seleccionar-los en el menú desplegable del botó Aprovada de la barra d'eines. La classificació de l'estat com a llesta o no enllestida depèn de l'actual fase del flux de treball (traducció, revisió, aprovació). La fase per omissió depèn de la vostra funció en el projecte (s'estableix en la configuració del projecte). Cada unitat conté normalment informació quant a la fase, si va ser canviada la darrera vegada, i per cada fase el seu responsable és registrat en el fitxer.

## Projectes

### Notes generals

Els projectes són un dels conceptes principals en &lokalize; Un projecte és representat per un fitxer que conté els camins, carpetes amb les plantilles de traducció i altres fitxers: el fitxer de glossari, els scripts d'automatització, les memòries de traducció. Quan &lokalize; obre un fitxer sense un projecte carregat, cercarà un fitxer de projecte en les carpetes pare (fins a quatre nivells). Alternativament, podeu especificar un fitxer de projecte amb l'indicador `-project` en iniciar &lokalize; des de la línia d'ordres.

Per a cada projecte seleccioneu la vostra funció (traductor,revisor,aprovador), cosa al seu torn, afecta a una fase del flux de treball del &lokalize; que automàticament selecciona els fitxers a editar.

Les memòries de traducció (a diferència dels fitxers de projecte, els glossaris i els scripts) no són compartides entre els membres de l'equip de traducció, ja que es creen i s'emmagatzemen en la carpeta d'inici de l'usuari, el que significa que les memòries de traducció per a tots els projectes es desen a la mateixa carpeta i per tant es poden utilitzar quan s'obren altres projectes.

### Pestanya de resum del projecte

Quan inicieu &lokalize; per primera vegada, veureu una pestanya buida Resum del projecte. Resum del projecte és una vista del gestor de fitxers, que us ajudarà a mantenir un resum dels vostres fitxers PO. La suite &lokalize; us ajudarà a traduir ràpidament i també a mantenir les traduccions coherents. El flux de treball al &lokalize; implica que comenceu creant o obrint un projecte. La pestanya Resum del projecte mostra un arbre de fitxers amb les estadístiques del projecte actual, com un percentatge de completat de les unitats traduïdes i l'últim traductor. Permet obrir un fitxer seleccionant-lo a una pestanya de la finestra actual de &lokalize;.

Per crear un nou projecte utilitzeu Projecte Crea un projecte nou. Ja ens explica els passos del procés per crear un nou projecte. En el menú Projecte també trobareu opcions que us agradaran com Resum del projecte, Configura el projecte, Obre un projecte i Obre un projecte recent.

Pestanya de resum del projecte Aquí podeu configurar el projecte.

La pestanya Resum del projecte mostra un arbre de fitxers amb estadístiques del projecte actual, com ara el percentatge de unitats traduïdes completades i el darrer traductor. Us permet d'obrir un fitxer seleccionat en una nova pestanya de la finestra actual del &lokalize;.

## Glossari

Alguna vegada us heu cansat d'escriure la mateixa seqüència de text llarg diverses vegades perquè es necessitaria més temps per trobar la traducció per copiar-la i enganxar-la? Ara només heu de cercar les seqüències de paraules (freqüents) en la Vista de glossari, i inserir-les prement una drecera.

Per descomptat, el glossari s'hauria d'emplenar abans amb seqüències de paraules. &lokalize; té un editor de glossari pràctic que permet una cerca explícita sobre el glossari complet.

La vista de glossari a l'extrem inferior dret mostra les entrades del glossari apropiades per a la unitat actual La vista de glossari a l'extrem inferior dret mostra les entrades del glossari apropiades per a la unitat actual

## Memòria de traducció

La vista Memòria de traducció us permet arrossegar i deixar-hi anar una carpeta amb fitxers de traducció des de, per exemple, &dolphin;, i a continuació, en uns pocs minuts, els suggeriments de traducció es mostraran automàticament en commutar d'unitat. Per inserir suggeriments de traducció en el fitxer useu &Ctrl;1, &Ctrl;2, i així, depenent del número de suggeriment.

Utilitzeu Eines Gestiona les memòries de traducció per afegir o gestionar projectes a la vostra memòria de traducció. Aquí també podreu importar o exportar les dades des del format de fitxer `tmx`.

En prémer F7 s'obrirà la pestanya Memòria de traducció, que permet la consulta lliure de la MT. Clicant en un resultat de la cerca s'obrirà el fitxer corresponent a la unitat. Si voleu obrir ràpidament algun fitxer en el projecte (i afegir-lo a la MT), en lloc de navegar el Resum del projecte simplement introduïu el seu nom en el camp Màscara de fitxer acompanyat de «*».

El motor de la MT indexa totes les entrades, incloent les no enllestides i les no traduïdes. Això us permet substituir per complet la cerca en fitxers que requereixen l'exploració de tots els fitxers en el projecte cada vegada que es realitza una cerca.

&lokalize; amb els resultats de cerca de la memòria de traducció de l'actual unitat &lokalize; amb els resultats de cerca de la memòria de traducció de l'actual unitat

Tradueix un lot:

- Per inserir automàticament el suggeriment que coincideix exactament des de la base de dades de la memòria de traducció, utilitzeu Eines Emplena tots els suggeriments exactes o Emplena tots els suggeriments exactes i marca'ls com inexactes. Aquesta característica és molt similar a la traducció aproximada en el &kbabel;.

## Capacitats de sincronització de traduccions

El Mode de sincronització (anteriorment conegut com a Mode de fusionat) estalvia una gran quantitat de temps als editors, i pels casos on dos o més traductors treballen simultàniament en el mateix fitxer, o quan s'han de mantenir traduccions per diverses branques de programari.

&lokalize; permet la navegació ràpida per les unitats que difereixen i mostra les diferències paraula per paraula. &lokalize; també té dos vistes de sincronització - Sincronització primària i Sincronització secundària. Són idèntiques, però el més habitual és usar la primera per fusionar traduccions i la segona per mantenir sincronitzades dos branques de programari.

Després de copiar la traducció de fitxers auxiliars (sincronització), els canvis subsegüents realitzats en aquesta unitat es replica de nou en el fitxer auxiliar.

### Fusionat

Un ús del Mode de sincronització és revisar el canvis fets pels (nous) contribuïdors, que no podeu estar segur de la qualitat del treball fet.

Obriu un arxiu de base, després baixeu la seva versió modificada a la vista Sincronització primària, seguit per &Alt;Cursor avall o &Alt;Cursor amunt. (recordeu que les dreceres poden ser modificades de forma habitual per a totes les aplicacions del &kde;) per desplaçar-se per les entrades que són diferents.

&lokalize; usat per fusionar canvis en la traducció &lokalize; usat per fusionar canvis en la traducció

### Replicació

El Mode de sincronització també es pot utilitzar per fer canvis a la traducció per dues branques de forma simultània. Establiu el camí a la Carpeta de la branca a les opcions del projecte al camí que correspon a la carpeta de base de la branca, i la vista Sincronització secundària obrirà automàticament els fitxers de la branca. Després, cada vegada que realitzeu canvis en els fitxers de la branca principal, automàticament es replicaran en aquesta branca (per descomptat, si conté la mateixa cadena en anglès).

Per exemple, si treballeu en traduccions del &kde;, podeu obtenir la branca trunk a `/home/xx/hacking/kde/trunk/l10n-kde4/EL_VOSTRE_IDIOMA` i la branca a `/home/xx/hacking/kde/branches/stable/l10n-kde4/EL_VOSTRE_IDIOMA`. Creeu un projecte amb &lokalize;: `/home/xx/hacking/kde/trunk/l10n-kde4/EL_VOSTRE_IDIOMA/projecte.lokalize` i establiu `BranchDir=../../../branches/stable/l10n-kde4/EL_VOSTRE_IDIOMA`, a continuació treballeu amb aquest projecte, i publiqueu els canvis en ambdues carpetes trunk i la branca.

### Traduccions alternatives

Cada unitat pot tenir diverses traduccions alternatives associades a la mateixa. Aquestes traduccions poden aparèixer durant l'actualització del fitxer, quan la cadena d'origen ha canviat una mica. En aquest cas, la traducció antiga amb el seu codi font (antic) es mou a la llista de traduccions alternatives, de manera que no es perdi.

En traduir programari, normalment s'usen eines gettext per preparar els fitxers de traducció. Quan el text original canvia, les eines gettext actualitzen els fitxers de traducció i marquen les entrades amb text original canviat com a inexacta (o no enllestida en una altra terminologia). Aquestes eines desen el text original anterior perquè els traductors puguin veure quins canvis s'han produït exactament. &lokalize; simplifica la vida del traductor i ressalta les parts del text original que ha canviat en la vista Traduccions alternatives.

&lokalize; ressalta les parts del text original que han canviat des que la traducció fou revisada per darrera vegada &lokalize; ressalta les parts del text original que han canviat des que la traducció fou revisada per darrera vegada

## Crear scripts del &lokalize;

&lokalize; és ampliable usant scripts (fitxers de seqüències d'ordres) en diversos llenguatges interpretats incloent Python i JavaScript. Els scripts normalment s'integren en la IU del &lokalize; com a accions del menú (a les que podeu assignar dreceres de teclat). La ubicació i nom de l'entrada del menú per l'script es defineix en el seu fitxer .rc d'acompanyament. Per cada projecte obert &lokalize; explora la carpeta `DIRPROJECTE/lokalize-scripts` pels fitxers .rc i els afegeix al fitxer de memòria cau anomenat `DIRPROJECTE/lokalize-scripts/scripts.rc` (de manera que generalment no voldreu afegir sistemes de control de versions del projecte). Els fitxers RC també contenen els camins als scripts, els quals han de ser relatius a la carpeta del fitxer .rc, o a una carpeta d'scripts del sistema - s'han provat ambdues (tot i que han de mantenir una ubicació relativa si el voleu compartir amb altres persones del projecte). Per exemple podeu especificar `../../scripts/lokalize/opensrc.py` per a carregar un script des de la carpeta d'scripts global de kde4-l10n (&ead; no específica del vostre idioma).

Podeu trobar exemples de fitxers .rc en la carpeta d'instal·lació del &lokalize; (normalment `/usr/share/kde4/apps/lokalize/scripts/`) i en el repositori del &kde;. Aquí podeu trobar més exemples, incloent-ne de basats en JavaScript, `check-gui.js` que s'executa automàticament en cada desat de fitxer (això s'aconsegueix amb una opció especial en el fitxer .rc). Si esteu familiaritzat amb Python o JavaScript, el codi hauria de ser auto-explicatiu.

A continuació hi ha els enllaços de les referències API. Tot el marcat com Q_SCRIPTABLE es pot utilitzar des d'scripts.

- Editor referència API de l'objecte

- &lokalize; referència API de l'objecte

- Projecte referència API de l'objecte

## Crèdits i llicència

&lokalize;

Copyright del programa © 2007-2009, Nick Shaforostoff shaforostoff@kde.ru

Algunes parts del codi van ser agafades del &kbabel;, el predecessor del &lokalize;.

Copyright de la documentació © 2007-2009 Nick Shaforostoff shaforostoff@kde.ru

Autor:

- Nick Shaforostoff shaforostoff AT kde.ru; Shankar Prasad svenkate AT redhat.com; Sweta Kothari swkothar AT redhat.com

Mireu la pàgina principal del &lokalize; per a més detalls.

Traductor/Revisor de la documentació: &credits.Manuel.Tortosa; i &credits.Antoni.Bella;

&underFDL; &underGPL;
&documentation.index;