# El manual de &dragonplayer;

## Introducció

Captura de pantalla de &dragonplayer; Captura de pantalla

&dragonplayer; és un senzill reproductor multimèdia utilitzant la tecnologia &phonon;. &dragonplayer; és un reproductor de suports sense floritures que sobresurt en la reproducció de DVD i fitxers de pel·lícules sense posar-se al vostre camí.

## Seleccionar un suport

Si inicieu &dragonplayer; des del llançador d'aplicacions o utilitzeu Reprodueix un suport (&Ctrl;O) des de la barra d'eines o des del menú Reprodueix quan aparegui aquesta finestra:

Reprodueix un suport Reprodueix un suport

Hi ha tres maneres per a reproduir un fitxer de vídeo:

Reprodueix un fitxer obre el diàleg de fitxers i us permet seleccionar un fitxer per reproduir.

Reprodueix un disc per a reproduir un &CD; o DVD.

Reprodueix un flux de dades per obrir un diàleg per introduir una adreça d'algun flux de dades multimèdia.

Feu doble clic sobre una entrada a la llista de reproducció amb els fitxers oberts recentment per iniciar la seva reproducció. El menú contextual de la llista de reproducció mostra les accions per eliminar una entrada seleccionada o netejar tota la llista. Qualsevol fitxer que reproduïu s'afegirà automàticament a la llista.

## Característiques

Mode de pantalla completa

- Mentre es reprodueix una pel·lícula, podeu entrar en el mode de pantalla completa. Aquest utilitzarà tot el monitor per a visualitzar-la. Movent el ratolí es mostrarà una barra d'eines a la part superior de la pantalla. Alterneu el mode de pantalla completa utilitzant el menú Arranjament, l'acció en la barra d'eines, feu doble clic al vídeo o utilitzeu la drecera F.

Arranjament del vídeo

- Seleccioneu aquesta acció al menú Arranjament per ajustar els valors de Lluminositat, Contrast, To i Saturació. Aquests ajustaments s'emmagatzemen juntament amb la posició de reproducció per a cada fitxer de vídeo. Això us permetrà reprendre la reproducció d'un vídeo amb els ajustaments de vídeo seleccionats i a la posició on el vau deixar.

Navegació

- La drecera Av. Pàg. salta un 10% cap endavant, Re. Pàg. un 10% cap enrere. Utilitzeu Arranjament Commuta el menú (R) per canviar al menú de vídeo i seleccionar un nou capítol a reproduir. Reprodueix Reprodueix/Pausa (Espai) us permet fer una pausa i reprendre la reproducció si una pel·lícula està carregada. Reprodueix Atura (S) atura la reproducció. Aneu cap al capítol anterior o següent d'un vídeo amb Capítol anterior (,) o Capítol posterior (.) des del menú Reprodueix.

Control del volum

- Si reproduïu vídeos amb una barra d'eines oculta, podeu utilitzar la drecera M per activar o desactivar el so, i la drecera V per alternar la vista del control lliscant de volum a la dreta del vídeo.

Arranjament Relació d'aspecte

- Aquest menú us permet seleccionar la relació d'aspecte de la pel·lícula reproduïda. La relació d'aspecte és l'amplada de la pel·lícula en comparació amb l'alçada.

Subtítols i Canals d'àudio

- Aquests elements de menú al menú Arranjament s'activen si hi ha subtítols o canals d'àudio addicionals (&pex;, amb diferents idiomes) disponibles a la pel·lícula que s'està reproduint. Tingueu en compte que poden passar uns quants segons de reproducció abans que els subtítols o canals d'àudio estiguin disponibles.

## Crèdits i llicència

&dragonplayer;

Copyright del programa 2004 Max B. Howell max.howell@methylblue.com

Copyright del programa 2007 Ian A. Monroe imonroe@kde.org

Copyright de la documentació 2004 Mike Diehl madpenguin8@yahoo.com

Copyright de la documentació 2007 Ian Monroe imonroe@kde.org

Traductor de la documentació: &credits.Antoni.Bella;

&underFDL; &underGPL;
&documentation.index;