# Les característiques avançades de &knode;

## Definir i utilitzar els filtres

Possiblement ja heu llegit sobre l'ús de filtres en el capítol que explica la configuració de &knode;, allà parlàvem dels filtres integrats proporcionats per &knode;. Podeu configurar els filtres integrats com tots els altres. La següent captura de pantalla mostra el diàleg per configurar els filtres.

Mentre que els filtres i la puntuació són molt poderosos i tenen molts usos, un dels requisits més comuns és simplement afegir tots els missatges escrits per algú que no voleu llegir a un killfile. Al final d'aquesta secció hi ha una guia ràpid ús dels filtres i la puntuació per crear un killfile.

El diàleg Filtre nou El diàleg Filtre nou

El diàleg Filtre nou

En primer lloc crearem un nou filtre. És possible que, en algun moment, vulgueu trobar els vostres propis articles, entre tots els altres, o bé, pot ser que no vulgueu veure els articles publicats per un usuari en concret: els dos casos es poden resoldre amb un simple filtre en el remitent. Heus aquí alguns exemples:

## No mostrar els articles d'una persona en particular

1. Arranjament Configura KNode...Lectura de notícies Filtres

2. Seleccioneu Afegeix....

3. Inseriu `No mostrar a l'idiota` en el quadre de text Nom.

4. Per fer que el filtre aparegui al menú, marqueu Mostra al menú.

5. Aneu a l'àrea De.

6. Escolliu NO conté des de la llista desplegable.

7. Introduïu el nom de la persona que voleu ignorar en el quadre de text ara actiu, per exemple, `Idiota`.

8. Confirmeu la configuració del filtre amb el botó D'acord.

El filtre ara mostrarà tots els articles, excepte els que contenen idiota a la línia «De:».

Podeu combinar la configuració de la pestanya «Assumpte i De» amb la de les altres pestanyes. Per exemple:

## Només mostrar el debat amb respostes sense llegir dels articles propis.

1. Arranjament Configura KNode...Lectura de notícies Filtres

2. Seleccioneu el filtre predefinit fils amb articles propis.

3. Seleccioneu Copia.

4. Inseriu `Els meus fils sense llegir` al camp Nom.

5. Seleccioneu la pestanya Estat.

6. Seleccioneu té relacionats nous.

7. Seleccioneu Cert a la llista desplegable que apareix al seu costat.

8. Confirmeu la configuració del filtre amb el botó D'acord.

   Aquest filtre mostra tots els fils en els que esteu participant amb missatges sense llegir. També, heu vist la possibilitat d'utilitzar els filtres existents com a base per als nous: això fa la vida més fàcil per als filtres complexos.

## Mostrar tots els articles, no més antics de 3 dies, que contenen KNode en l'assumpte.

1. Arranjament Configura KNode...Lectura de notícies Filtres

2. Seleccioneu Afegeix.

3. Inseriu `Els últims fils de KNode` al camp Nom.

4. Per fer que el filtre aparegui al menú, marqueu Mostra al menú.

5. Des de la llista desplegable Aplica a seleccioneu Articles simples.

6. Aneu a l'àrea Assumpte i seleccioneu conté a la llista desplegable.

7. Inseriu `knode` en el quadre de text.

8. Canvieu a la pestanya Addicional.

9. Marqueu la casella de selecció Edat.

10. Introduïu els següents valors: 0 < dies <= 3

11. Confirmeu la configuració del filtre amb el botó D'acord.

    Aquest filtre, ara, mostra tots els articles, no més antics de 3 dies, que contenen knode a l'assumpte.

### Crear un «Killfile»

El &knode; ofereix filtres de visualització (tots, sense llegir, articles propis, &etc;) i filtres de puntuació (els fils i els articles comencen amb una puntuació de zero i es pot ajustar segons l'autor, fil, &etc;).

Utilitzant filtres de visualització podeu ocultar els articles d'acord amb el remitent, però això no és realment útil quan voleu eliminar diversos remitents universalment.

Utilitzant la puntuació obtindreu un munt de control si només voleu filtrar a nivell de fils, &ead;, podeu revisar i ignorar els fils. El desavantatge d'això, però, és que podeu perdre fils útils a causa d'un remitent.

La solució és utilitzar aquestes combinacions.

### Crear un «Killfile»

1. Aneu a Arranjament Configura KNode...Lectura de notícies Filtres.

2. Creeu un nou filtre sense llegir, anomenat `Activa el «killfile»`. Assegureu-vos que establiu Aplica a articles simples i llavors feu clic a la pestanya Addicional. Establiu la puntuació igual o menor que zero (<=), després feu clic al botó D'acord i sortireu del diàleg.

3. Obriu un article en que l'autor ha de ser eliminat i premeu &Ctrl;L (o seleccioneu des del menú Puntuació, Menys puntuació per autor...). Això obrirà l'editor de regles (una part de la puntuació). Si ho voleu, podeu donar a la regla un nom que coincideixi amb l'autor (`Kook`, per exemple) i després, si ha de ser permanent, desmarqueu la casella Caduca automàticament una regla. Veureu que aquesta regla canviarà la puntuació de l'autor a menys deu (o la puntuació que introduïu). Finalment, feu clic a D'acord.

4. Aneu a l'element de menú Visualitza Filtre Activa el «killfile» .

Això farà que tots els articles amb puntuacions inferiors a zero desapareguin. Per eliminar autors addicionals només cal repetir la part &Ctrl;L d'aquestes instruccions.

## L'editor

L'editor del &knode; ofereix moltes característiques, especialment per a publicar i respondre als articles.

### Publicar articles en diversos grups de notícies

En seleccionar el botó Navega... podeu triar altres grups de notícies en els que voleu publicar el vostre article.

En general no és desitjable la publicació d'articles en diversos grups de notícies: si us plau, penseu-vos-ho dues vegades abans. Si no esteu segur d'on publicar el vostre article pregunteu a un dels possibles grups -algú us dirà a on enviar-lo-.

### Redirigir respostes

El principal ús d'aquesta funció és quan un fil es queda fora de tema per al grup de notícies en el qual es troba. Per exemple, un fil pot començar en un grup de notícies del &kde; debatent com redirigir una resposta de &knode;, però pot portar a un debat sobre lectors de notícies gràfics i basats en text.

De vegades passa que els usuaris d'Usenet publiquen un article en el grup de notícies erroni, molt sovint aquests articles són ignorats. Si sembla que l'autor ho va fer sense voler, us agradaria dir-li amb cortesia i reenviar els articles cap al grup adequat.

Una altra raó per utilitzar Respondre a: és quan es tracta d'articles publicats a través de respostes creuades en diversos grups de notícies: haureu d'anar amb compte que les respostes només es publiquin en un sol grup de notícies.

Ho podeu activar omplint el quadre de text Respondre a:. Aquí podeu introduir el grup adequat. Si hi ha diversos grups de notícies en el camp Grups:, es mostren a la llista desplegable.

Si hi introduïu `poster` (autor), en lloc d'un grup de notícies, les respostes aniran directament a l'autor, no al grup de notícies.

Algunes persones hi posen una adreça de correu electrònic, però no és una entrada vàlida: utilitzeu `poster` i configureu correctament la vostra adreça de resposta en la configuració normal de &knode;.

### Treballar amb un editor extern

Utilitzant Eines Engega l'editor extern podreu iniciar un editor de la vostra elecció per editar la resposta, d'aquesta manera podreu utilitzar el vostre editor favorit per a la redacció d'articles i correus electrònics.

### Ortografia

Seleccionant Eines Ortografia, podreu veure l'article en l'editor per als errors d'ortografia.

### Enviar adjunts

En seleccionar Adjunta Adjunta un fitxer obrireu el diàleg de selecció de fitxers, aquí podreu triar el fitxer que voleu adjuntar.

La majoria de les vegades, el &knode; determina el tipus MIME correcte per a l'adjunt. Si &knode; el detecta incorrectament, podeu corregir el tipus MIME de forma manual.

Aquesta captura de pantalla mostra l'editor amb dos adjunts: un fitxer de text i una imatge PNG.

Enviar adjunts Enviar adjunts

Enviar adjunts

Feu això només si sabeu el que esteu fent! Un tipus de MIME incorrecte pot fer que l'adjunt s'enviï de forma incorrecta, o fareu que l'adjunt no es pugui reconstruir després d'enviar-lo.

L'adjunt de paraules en anglès s'utilitza a tot el món, també es pot utilitzar en el vostre idioma.

En la majoria dels grups de notícies, els adjunts estan prohibits: no enviar adjunts sense sol·licitació. Si se us demana que l'envieu, mireu qui l'està demanant -normalment, aquesta persona voldrà que se'ls envieu per correu electrònic-.

De tota manera el servidor de notícies probablement rebutjarà els articles amb adjunts per a la majoria dels grups. Els que accepten adjunts normalment tenen la paraula binaries en el seu nom. Alguns servidors de notícies, fins i tot deixen de donar servei als grups de notícies sense binaris sinó que estan contínuament rebent adjunts.

## Cercar articles

Tard o d'hora, haureu de cercar un article específic. La funció de cerca de &knode; és una manera fàcil de fer-ho.

Podeu arribar a la funció de cerca seleccionant Edita Cerca articles... o prement F4. La següent captura de pantalla mostra el diàleg de cerca.

El diàleg Cerca El diàleg Cerca

El diàleg Cerca

El diàleg de cerca té quatre pestanyes que permeten diversos criteris de cerca: la primera pestanya conté les opcions per als criteris Assumpte i De, la segona conté les opcions dels Message-ID d'un article i les seves referències, la tercera conté les opcions per a l'Estat d'un article i la quarta pestanya, Addicional, conté la resta de criteris.

Probablement ja heu notat les similituds entre les caixes dels diàlegs de filtre i el de cerca: l'ús és el mateix i no hauria de ser massa complicat si ja heu definit els vostres propis filtres.

El &knode; sempre cerca en el grup de notícies actualment actiu. El realitzar una cerca en tots els grups de notícies no és possible en aquest moment. Després de finalitzar la cerca, els articles trobats apareixeran a la vista de l'article. Quan tanqueu el diàleg de cerca utilitzant Tanca els resultats de la cerca seran eliminats, i la vista antiga del grup de notícies apareixerà altra vegada.

### Cerca

Amb aquest botó s'inicia la cerca amb els criteris definits. Tots els articles en el grup de notícies seleccionat, que compleixin aquests criteris, apareixeran a la vista de l'article.

### Neteja

Aquest botó restableix tots els criteris de cerca.

## Substituir i cancel·lar els articles

Aquest capítol tracta sobre la substitució i la cancel·lació dels articles. No podreu utilitzar aquestes dues funcions gaire sovint, però existeixen en cas que, algun dia, les necessiteu.

Ambdues funcions necessiten un servidor de notícies preparat per gestionar-los. Recordeu també que no es garanteix que ningú ha llegit l'article abans que el substituïu o cancel·leu.

De manera que primer penseu, i després publiqueu.

### Cancel·la

La cancel·lació d'un article significa eliminar-lo del grup de notícies.

Per què hauríeu de voler cancel·lar un article? Potser algú l'ha respost amb ràbia i ara voleu fer fora aquest article del grup de notícies, perquè us penediu del que vau escriure: un insult personal, llegit per tothom, no es veu bé, sobretot quan us penediu. Si és així, només hi ha una cosa que podeu fer -cancel·lar l'article-.

Seleccioneu l'article que voleu cancel·lar i escolliu Cancel·la l'article des del menú contextual. Si esteu segur que és l'article correcte, confirmeu la pregunta de &knode; amb Sí. Després s'us demanarà si voleu enviar el missatge Cancel·la ara o més endavant, per aquest exemple decidim Envia més tard. Us adonareu d'un nou missatge a la carpeta Sortida.

Ara volem veure el missatge de cancel·lació. En l'assumpte trobareu quelcom a:

    cancel of <n177m8.1m.ln@konqui.org>

Aquest estranyes lletres entre parèntesi són la identificació del missatge de l'article que voleu cancel·lar. Aquest missatge indica al servidor de notícies que esborri l'article: per veure la capçalera completa d'aquest missatge, seleccioneu Visualitza Capçaleres Totes les capçaleres, et adonareu d'una línia amb el nom control i el contingut cancel <xxxxx@ddddd.dd> -aquesta línia indica al servidor que aquest missatge és un missatge de control i, en el nostre cas, li diu al servidor que cancel·li l'article-.

Encara podeu esborrar el missatge de control de la safata de Sortida en cas que canvieu d'opinió.

Tingueu en compte que els articles només es poden identificar pel seu identificador de missatge. De manera que el necessitareu si voleu cancel·lar un article. Normalment, l'article rep un identificador de missatge quan arriba al servidor de notícies -és per això que només es pot cancel·lar un article, una vegada s'ha publicat-. Els articles a la carpeta Enviats no tenen identificador de missatge, pel que no es poden cancel·lar partint des d'aquí.

Hi ha una excepció: si heu configurat &knode; per generar un identificador de missatge, també podreu cancel·lar els articles des de la carpeta Enviats.

El &knode; només permet cancel·lar els vostres propis articles: es nega a cancel·lar els articles d'altres autors.

Atès que la funció de cancel·lar és tan fàcil d'enganyar, degut a que els lectors de notícies us permeten cancel·lar qualsevol missatge, molts servidors de notícies no reconeixen els missatges de cancel·lació dels remitents. Fins i tot si el vostre ISP accepta la cancel·lació i la passa, molts altres servidors la ignoraran i no la deixaran passar.

Haureu de considerar qualsevol article abans d'enviar-lo, ja que cancel·lat o no, serà publicat i accessible al públic.

### Substituir

Substituir sobreescriurà el vostre article amb una nova versió. Una de les raons per fer-ho poden ser:

Heu escrit un article llarg i ja s'ha publicat, ara, heu trobat algun error: el podeu cancel·lar, i després publicar un nou article corregit, o, podeu utilitzar substitueix.

Seleccioneu l'article en la vista de l'article. Al menú contextual seleccioneu Modifica l'article.... &knode; us demanarà si realment voleu sobreescriure aquest article. Si confirmeu amb Sí, apareixerà l'editor.

A l'editor ara podreu realitzar correccions i canvis. A continuació, podreu publicar aquest article en la mateixa forma que per a qualsevol altre article, quan el servidor de notícies el rebi llegirà algunes línies especials a la capçalera que li indicaran que se substitueixi l'article anterior. Per ara seleccioneu Fitxer Envia més tard, ja que volem veure la capçalera de l'article a la safata de Sortida.

Activeu Visualitza Capçaleres Totes les capçaleres, dons volem veure totes les capçaleres que rebrà el servidor de notícies. Notareu una línia com:

Supersedes: <oggcm8.4n5.ln@konqi.org>

Aquesta és la instrucció per al servidor de notícies per a la substitució de l'article amb el Message-ID <oggcm8.4n5.ln@konqi.org> pel nou article.

A més d'això, aquesta funció s'utilitza per substituir periòdicament articles publicats, &pex;, una PMF. El nou article substituirà a l'antic i els grups de notícies no acabaran amb una gran quantitat de versions diferents.

Una vegada més, l'ús d'aquesta funció només és possible si l'article ja té un identificador de missatge. Normalment, els articles obtenen el seu identificador de missatge del servidor de notícies: això significa que només podreu substituir els articles que ja han estat publicats.

Podeu configurar &knode; per generar aquest identificador de missatge, llavors també podreu substituir els articles des de la carpeta Enviats.

El &knode; us permet substituir només els vostres propis articles.

Igual que amb cancel·la, la substitució de missatges ha estat objecte d'abusos en el passat, amb, per exemple, certs casos en els que s'enviaven centenars o fins i tot milers per sobreescriure els missatges legítims amb dades generades a l'atzar per ordinadors. De nou, igual que amb cancel·la, molts servidors de notícies no concedeixen a l'usuari el privilegi de substituir els missatges.

## Puntuar, revisar, ignorar

Puntuar, revisar i ignorar són diferents noms per a la mateixa característica.

En puntuar un fil, determinareu la seva importància. &knode; permet que puntuacions entre -100.000 i 100.000. Un article normal obtindrà una puntuació de 0 si no la canvieu. Els fils amb una puntuació per sota de 0 són menys importants que la mitjana. Els fils amb una puntuació superior a 0 són més importants que la mitjana.

La puntuació és un atribut del fil i els articles en aquest fil, de manera que la podeu utilitzar per al filtratge i la cerca d'articles. Per exemple, podeu definir un filtre per mostrar només els articles amb una puntuació > 0, &ead;, tots els articles en els quals esteu especialment interessat.

La funció Revisa estableix la puntuació de tots els articles en un fil a 100. D'aquesta manera obtindran una puntuació més alta i &knode; els etiquetarà amb una icona especial.

La funció Ignora fa el contrari: puntua tots els articles en un fil amb -100 de manera que &knode; no els mostri més.

La paraula en anglès scoring també s'utilitza en molts altres països.

Podeu puntuar un article o un fil de forma manual amb el &BDR; o amb el menú Puntuació -aquí podeu puntuar directament amb Revisa el fil i Ignora el fil-. A part de puntuar manualment podeu permetre que &knode; puntuí els articles de forma automàtica amb regles de puntuació, les podeu configurar a Arranjament Configura KNode...Lectura de notícies Puntuació o a Puntuació Edita les regles de puntuació... -l'única diferència entre aquests diàlegs és que l'últim té la llista de regles al costat de la configuració de la regla-. En la següent guia estem fent servir l'editor que apareix si s'escull la segona opció.

L'editor de regles L'editor de regles

L'editor de regles

L'editor es compon de 4 àrees: al costat esquerre hi ha la llista de les regles, amb els botons sota la llista podreu afegir, eliminar o copiar una regla existent, a sota disposeu de la possibilitat de limitar les regles que es mostraran -teniu l'opció de mostrar totes les regles, o només les regles per a un grup de notícies específic-.

Si escolliu un nom a la llista aquesta regla serà mostrada al costat dret, ara la podreu modificar. Al costat superior podeu canviar el nom i establir els grups de notícies als quals s'aplicarà. Podeu triar un o més grups, tenint en compte que els noms de grup han d'estar separats per un punt i coma. Podeu triar entre els grups subscrits amb la llista desplegable i el botó Afegeix grup o utilitzar expressions regulars i comodins, &pex;, .* per a tots els grups. L'opció Caduca automàticament una regla permet eliminar la regla de forma automàtica després d'un nombre configurat de dies, la qual cosa és útil si una persona en concret es porta malament i no voleu llegir res d'aquesta persona per uns quants dies.

En el camp Condicions introduïu la condició en què s'activarà aquesta regla. Normalment, podeu introduir una única condició, però ho podeu canviar prement els botons Més i Menys. Si teniu més d'una condició, haureu d'informar a KNode si s'han de complir totes les condicions o només una, el que es podeu fer escollint Fes coincidir amb totes les condicions o Fes coincidir amb qualsevol condició respectivament.

Cada condició consisteix de dues llistes desplegables i un camp de text. A la primera llista escollireu la part del missatge que s'utilitzarà per a la condició -aquesta part es compararà amb el camp de text-. La llista desplegable dirà a &knode; com es compararà. Per exemple, quan es tria la capçalera haurà de ser idèntica al text introduït al camp de text, o si només ha de formar-ne part. Les expressions regulars també estan permeses. Si marqueu No, s'invertiran les condicions sota la que se satisfà la condició i la condició se satisfarà si l'oposat a les condicions és veritat.

Ara, anem a fer una ullada a alguns exemples.

- Potser voleu filtrar tots els enviaments per «Theodor prova». Per fer-ho trieu la línia de capçalera De a la primera llista desplegable, trieu És exactament el mateix que a la segona llista desplegable, i introduïu el nom en el camp de text. Però, abans de fer-ho haureu de fer una ullada a la capçalera d'un dels articles d'en Theodor i veure el que hi ha a la línia De.

- Si no voleu llegir els articles amb més de 100 línies, escolliu l'entrada de capçalera Línies a la primera llista desplegable, escolliu més gran que a la segona llista desplegable, i introduïu `100` en el camp de text. Després és probable que vulgueu baixar la puntuació del missatge.

- Últim exemple: per descomptat, esteu molt interessat en cada article que tracten de &knode;. Escolliu la capçalera Subject, a continuació Conté la subcadena i introduïu `knode` al camp de text. Però, què fer si no es menciona &knode; a l'assumpte? Suggereixo utilitzar una expressió regular: canviar Conté la subcadena a Coincideix amb l'expressió regular i escriviu `knode|lector de notícies|usenet` en el camp de text per a que coincideixi amb qualsevol aparició de knode, lector de notícies o usenet -el símbol `|` significa OR-. Alternativament, podeu fer tres condicions -que coincideixi amb KNode, que coincideixi amb lector de notícies, &etc;- i escollir Fes coincidir amb qualsevol condició. Però, això necessita molt espai i no és molt elegant, oi?

Una vegada la condició estigui llesta haureu d'establir una acció a la secció Accions. L'acció més important és Ajusta la puntuació. Si escolliu aquesta acció podreu pujar o baixar la puntuació, pel valor configurat, per als articles als quals s'aplica aquesta regla &knode; també pot mostrar un petit missatge al trobar dit article o pintar la capçalera a la llista d'articles. Per exemple, podeu fer interessants articles pintant-los de color rosa per a que els noteu ràpidament.

En sortir de l'editor, o quan es triï l'element de menú Puntuació Recalcula la puntuació, les regles s'executaran. A més, les regles s'utilitzaran automàticament per a articles nous. La puntuació té més sentit quan s'utilitza amb filtres: en puntuar alguns articles a la baixa i filtrar-los per a que no apareguin a la llista d'articles.

## Les identitats de grup

Amb &knode; podeu utilitzar una identitat diferent amb cada grup de notícies per als quals esteu subscrit, &ead;, podeu establir un nom, adreça de correu, adreça de resposta i signatura a utilitzar amb aquest grup.

És fàcil de configurar les identitats de grup. En primer lloc, amb el &BDR;, feu clic sobre el nom del grup de notícies en el qual teniu una identitat diferent. Després, seleccioneu Propietats del grup des del menú contextual que apareixerà. Al diàleg que aparegui la segona pestanya conté camps idèntics a la configuració de la identitat global. Introduïu aquí el vostre arranjament i feu clic a D'acord per confirmar els canvis: llavors, els vostres articles en aquest grup sempre seran publicats amb aquesta identitat.

En donar-vos de baixa d'un grup perdreu la configuració de la identitat en aquest grup: si us hi torneu a subscriure, haureu de tornar a introduir en l'arranjament de la identitat. Per a nous grups de notícies, s'utilitzarà la identitat global.

## Gestionar múltiples comptes de notícies

&knode; pot gestionar un nombre il·limitat de comptes de servidor de notícies, a més del servidor de notícies principal. La majoria dels usuaris no necessiten aquesta característica, però pot ser molt útil si el servidor de notícies principal no proporciona tots els grups que voleu llegir. Un cas típic són quan els grups de suport per al programari comercial estan allotjats en un servidor especial, privat, o en grups de notícies binaris, els quals només estan disponibles en alguns servidors.

Un altre exemple de per què de vegades és necessari més d'un servidor de notícies és que no tots els grups de notícies interessants es troben en un servidor. De fet, molt sovint només hi ha una selecció de grups de notícies. Per exemple, molts servidors no donen suport als grups binaris amb imatges o programes. Si voleu un grup de notícies i el proveïdor de servidor de notícies no vol donar-vos servei, podeu configurar &knode; per obtenir des d'un altre servidor.

O, potser trobareu que esteu subscrit a alguns grups de notícies de més, i us agradaria organitzar-ho una mica més bé. Podeu configurar diversos comptes per al mateix servidor, potser un dels grups el llegireu cada dia, i un dels grups el llegireu amb menys freqüència, de manera que no haureu de cercar als grups diaris d'una llarga llista de grups subscrits.

Per tal d'afegir un nou compte, obriu el diàleg de preferències a través de Arranjament Configura KNode...Comptes Servidors de grups de notícies . El botó Nou crearà un nou compte, llavors haureu d'introduir les mateixes dades que per al vostre primer compte, en general un nom per al compte, el nom de màquina i un nom d'usuari i contrasenya si el servidor requereix autenticació. Quan ho feu el nou servidor apareixerà tant en el diàleg de configuració com en la vista del grup: ara us podeu subscriure a grups de notícies.

Podeu eliminar el compte actualment seleccionat prement el botó Elimina.

Al diàleg Propietats del compte (disponible al menú contextual del servidor de notícies) podeu configurar una identitat per al seu ús en aquest servidor de notícies.

## Signar i verificar articles amb PGP

PGP és el mètode més àmpliament utilitzat per encriptar o signar dades. Utilitzant la signatura PGP comprovareu si un article és realment de l'autor original o si ha estat canviat per altres. Trobareu programes PGP i guies a http://www.pgpi.org.

Amb &knode; podeu signar un article amb PGP i verificar la signatura PGP de l'article. Després de configurar el suport de PGP, a Arranjament Configura Knode...Signat/Verificació, podreu signar articles a l'editor amb l'element de menú Eines Signa l'article amb PGP -us demanarà la contrasenya i després aquest article serà signat-.

El vostre ID de GnuPG/PGP es crea automàticament a partir del vostre nom i l'adreça de correu i és idèntic al remitent del missatge (capçalera De).