# Aplicacions per omissió

En aquest mòdul podreu canviar els components per omissió del &kde;.

Els components són els programes que s'encarreguen de les tasques bàsiques, com l'emulador de terminal, l'editor de text i el client de correu electrònic. Diferents aplicacions del &kde; de vegades necessiten invocar un emulador de la consola, enviar un correu electrònic o mostrar algun text.

Per això mateix, constantment, aquestes aplicacions criden sempre a aquests components. Aquí podeu seleccionar quins programes seran aquests components.

La llista de l'esquerra mostra els tipus de components a configurar:

- Client de correu

- Editor de text incrustat

- Gestor de fitxers

- Missatgeria instantània

- Emulador de terminal

- Navegador web

- Gestor de finestres

Feu clic al component que voleu configurar. A la part dreta del diàleg hi surten totes les aplicacions disponibles per a aquest servei i podeu seleccionar la vostra preferència per a l'emulador de terminal, editor de text, client de correu, &etc;