# El manual de &khangman;

## Introducció

&khangman; és un joc basat en el conegut joc del penjat. Està dirigit a nens de 6 anys o més. El joc disposa de diverses categories de paraules amb les que jugar: Animals (noms d'animals) i tres nivells de dificultat: Fàcil, Mitjà i Difícil. Es tria una paraula aleatòriament, les lletres resten ocultes i s'ha d'endevinar la paraula provant una lletra rere l'altra. Cada vegada que s'escriu una lletra errònia es va dibuixant la imatge del penjat. Haureu d'endevinar-la abans de quedar penjat! Disposareu de 10 intents.

## Usar &khangman;

Aquesta és una captura de pantalla de &khangman; quan l'inicieu per primera vegada Captura de pantalla de &khangman;

Aquí podeu veure l'aspecte de &khangman; la primera vegada que s'executa. La categoria és «Animals», l'idioma és el per omissió (anglès en aquest cas, el per omissió serà el vostre idioma actual al &kde;, sempre que hi siguin les dades), el tema és el «Marí». Qualsevol canvi que feu en la categoria, l'idioma o el tema (fons) serà escrit en el fitxer de configuració i restaurat a la següent partida.

Si us plau, tingueu present el fàcil que resulta canviar el tema, simplement fent clic sobre el quadre combinat de la barra d'eines. Obtenir una nova paraula i sortir del joc també resulta fàcil fent clic sobre el corresponent botó de la barra d'eines.

### Ús general

Es mostra una paraula amb les lletres ocultes pel símbol de guió pla (_). Sabreu quantes lletres hi ha. Heu d'endevinar la mateixa provant una lletra rere l'altra. Heu d'introduir la lletra al quadre de text i prémer &Intro; o fer clic sobre el botó Prova per a veure si aquesta lletra pertany o no a la paraula.

La paraula s'escull aleatòriament i no sortirà dues vegades consecutives.

Totes les paraules són substantius (ni verbs ni adjectius, &etc;).

Si necessiteu ajuda per esbrinar la paraula, podeu fer clic sobre la icona Mostra un suggeriment de la barra d'eines i es mostrarà el consell relacionat per a que agafeu alguna idea sobre la paraula en qüestió. Feu clic sobre la icona Mostra el suggeriment per a ocultar-lo.

Els suggeriments no es mostren en el mode d'inici per omissió.

Usualment no és important el que escriviu les lletres en majúscules o minúscules. El programa les converteix a minúscules (excepte l'alemany que respecta les paraules que comencen per majúscula). El programa farà això automàticament.

La categoria, victòries i derrotes es mostren a la línia d'estat.

Cada vegada que entreu una lletra que no es trobi a la paraula es dibuixarà una altra part del dibuix del penjat. Teniu 10 intents per a completar-la. Després dels quals es mostrarà la resposta correcta.

Hi ha quatre categories: fàcil, mitjà, difícil i animals a més d'altres temes en alguns idiomes. El programa cerca tots els fitxers de dades disponibles per a tots els idiomes i també usa fitxers de paraules del &kanagram;.

En la categoria fàcil les paraules són molt simples, relacionades amb la vida diària. És adequat per a nens d'entre 6 i 9 anys. La categoria animals tan sols conté noms d'animals que poden resultar fàcils d'endevinar. Alguns són fàcils i d'altres més difícils. En la categoria mitjà les paraules són més llargues i amb més dificultat. Adequat per a nens més grans de 9 anys. La categoria difícil és... difícil, &ead;, les paraules són complicades de lletrejar i no gaire conegudes. Aquesta categoria és un repte fins i tot per als adults.

Després d'endevinar una paraula (o es completa el penjat), sereu felicitat i se us demanarà si cal una altra paraula. Podeu fer clic a Torna a jugar i una altra paraula estarà llesta per a ser endevinada o seleccioneu una altra Categoria per a jugar. Per a sortir del joc seleccioneu Joc Surt o feu clic a la icona Surt en la barra d'eines.

Heu d'escriure la lletra que voleu provar en el quadre de text (el cursor del ratolí ja es troba allí) i prémer la tecla &Intro; o fer clic sobre el botó Prova. Si la lletra pertany a la paraula, se situa al seu lloc, tantes vegades com sigui necessari. Si la lletra no pertany a la paraula, se situa al camp d'Errades i es dibuixa una part més del penjat. Disposeu de deu intents abans de perdre la partida i veure la paraula correcta.

Durant el joc, podreu escollir iniciar una nova partida seleccionant en el menú Joc l'opció Nova o fent clic a sobre de la icona Nova de la barra d'eines. També podreu canviar la categoria usant el menú Categoria de la barra d'eines (això farà que aparegui una nova paraula per a la nova categoria).

L'aspecte es pot modificar amb facilitat amb la llista desplegable que hi ha a la barra d'eines Aspecte.

El botó Surt sobre la barra d'eines us permetrà eixir de l'aplicació amb facilitat.

També podeu jugar amb un fitxer local instal·lat a l'ordinador i obrir-lo usant el menú Joc i escollint Obre.

### Jugar en idiomes diferents

És possible jugar a &khangman; en molts idiomes inclosos els següents: brasiler portuguès, búlgar, català, txec, danès, holandès, anglès(americà i britànic), finès, francès, alemany, hongarès, irlandès (gaèlic), italià, neerlandès, noruec (Bokmål), noruec (Nynorsk), polonès, portuguès, romanès, espanyol, serbi (llatí i ciríl·lic), eslovac, tajic, suec, rus i turc. Podeu intentar triar el xinès si instal·leu els fitxers des del &kanagram;!

Per omissió, després de la primera instal·lació de &khangman;, tan sols estaran disponibles l'anglès i el vostre idioma de &kde; sempre que tingueu instal·lat el seu paquet kde-i18n. Per exemple, si sou un usuari danès i teniu el danès al &kde;, al menú Idioma veureu dos elements: El danès per omissió i l'anglès com a segon idioma.

Encara podreu jugar a &khangman; en els altres idiomes. Això és tan fàcil com afegir-hi noves fonts de dades. Necessitareu connexió a la Internet. Feu clic sobre el menú Joc i aleshores a Obté paraules en un idioma nou.... Apareixerà un diàleg, similar a aquest:

El diàleg Obté paraules en un idioma nou per a &khangman; El diàleg Obté paraules en un idioma nou per a &khangman;

Feu clic sobre el nom de l'idioma que voleu instal·lar i llavors sobre el botó Instal·la. Si l'idioma està ben instal·lat, es mostrarà una marca verda al davant del nom i el botó Instal·la canviarà a Desinstal·la. Les dades restaran immediatament instal·lades i disponibles en &khangman;. Feu clic sobre el botó Tanca per a tancar el diàleg Obté paraules en un idioma nou (si desitgeu un altra idioma, repetiu aquestes passes).

Podeu canviar fàcilment l'idioma mitjançant la llista desplegable Idioma i escollint-ne un altre.

Si us plau, tingueu present que ara podeu escriure els caràcters especials per a un idioma en concret mostrant-los a la barra d'eines Caràcters especials. Aquesta barra d'eines manté alguns botons amb una icona per a cada caràcter especial, com per exemple la é en francès. Fent clic sobre el botó amb dit caràcter s'escriurà la lletra corresponent en la línia d'entrada i aleshores l'haureu de validar prement &Intro;. Per descomptat també podreu usar la disposició del teclat corresponent a dit idioma. Aquesta barra d'eines es pot mostrar o ocultar. La vostra preferència serà restaurada la propera vegada que feu una partida a &khangman;.

Si us plau, tingueu present que us caldran els tipus de lletra Arial i URW Bookman per tal de poder mostrar els caràcters especials en alguns idiomes. Segurament ja les teniu instal·lades i el &khangman; les usarà automàticament. Si veieu quadres petits en comptes de lletres, això indicarà que no teniu instal·lat un d'aquests tipus de lletra. Escriviu `fonts:/` a la barra Localització del &konqueror; per comprovar quins tipus de lletra teniu instal·lats.

### Uns quants consells

En l'anglès, primer intenteu endevinar les vocals. Aleshores proveu-ho amb les consonants més comuns: l, t, r, n, s

En els idiomes francès i anglès; si veieu «io», tot seguit proveu amb una n.

En el brasiler portuguès, català, espanyol i portuguès, els accents seran descoberts quan escriviu la vocal corresponent sense accentuar. Per exemple, totes les «a» accentuades seran mostrades automàticament amb l'accent quan escriviu «a». Això serà així mentre l'opció Escriu les lletres accentuades a la pàgina Idiomes al diàleg de configuració de &khangman; estigui sense marcar. Si ho està, aleshores haureu d'escriure les lletres accentuades vosaltres mateixos. Quan escriviu «a», tan sols es mostrarà «a» i quan escriviu ã es mostrarà aquesta lletra.

Sabíeu que? A l'anglès, la lletra més comú és la «e» (12,7%), seguida per la «t» (9,1%), després la «a» (8,2%), «i» (7,0%) i «n» (6,7%).

## Barra de menús i barra d'eines

### La finestra principal de &khangman;

El menú Joc disposa de 3 elements: Nou, Obté paraules en un idioma nou... i Surt.

Nou obrirà una nova partida, &ead;, us presenta una nova paraula a endevinar, en el mateix nivell en el que us trobeu. Obté paraules en un idioma nou... mostrarà un diàleg per a permetre-us descarregar les dades en un idioma nou. Amb Surt se sortirà del joc tancant la finestra principal i desant les preferències reals en el fitxer de configuració.

El menú Categoria us permet escollir la categoria de les paraules amb les que voleu jugar, hi ha tres categories de dificultat.

El menú Idioma us permet canviar l'idioma per a les paraules que es mostraran.

El menú Aspecte proposa quatre temes: El Tema marí, el Tema hivernal, el Tema d'abelles i el Tema del desert. Per a cada tema es canviaran els colors de fons i el dels tipus de lletra.

El menú Arranjament us permet configurar &khangman; de manera fàcil. Primer hi ha l'opció Barres d'eines i després Mostra línia d'estat, donant-vos la possibilitat d'ocultar o mostrar les barres d'eines o la línia d'estat.

Hi ha quatre barres d'eines: les Principal, Aspecte i Idioma que apareixen a dalt de tot amb els botons i els quadres combinats, i la de Caràcters especials, que quan es mostra, és a la part inferior. Aquesta barra d'eines té botons amb els caràcters especials per a cada idioma: lletres accentuades i d'altres caràcters especials. Això permet que els usuaris juguin amb facilitat en un altre idioma sense que calgui configurar una nova disposició del teclat. Feu clic sobre una d'aquestes lletres especials i serà mostrada com a la lletra seleccionada. Tot seguit premeu &Intro; per a fer que el programa miri si aquesta és present a la paraula. Aquesta barra d'eines la podeu ocultar d'acord a les vostres necessitats. Aquesta preferència serà desada al fitxer de configuració, així que si la barra d'eines és oculta, serà oculta la propera vegada que executeu el &khangman;.

Per descomptat és possible moure les barres d'eines al voltant. Poseu el cursor del ratolí en la petita nansa que hi ha a l'esquerra de la barra d'eines, premeu el &BER; i arrossegueu-la per a situar-la en el punt de la pantalla a on preferiu. Si apunteu el ratolí a sobre d'una de les barres d'eines i premeu el botó dret del ratolí us apareixerà un menú contextual, aquest us permetrà escollir diferents opcions per a dita barra d'eines.

Configura dreceres... és un diàleg d'arranjament estàndard del &kde;, aquest us permetrà escollir diferents dreceres de teclat per a diferents accions. Per exemple, &Ctrl;Q és la drecera estàndard per Surt.

Configura barres d'eines... també és un element de menú estàndard del &kde;, aquest us permetrà afegir o suprimir elements des de la barra d'eines.

Tema desert de &khangman; Tema desert de &khangman;

Aquí teniu &khangman; amb el tema desert, l'idioma català amb la categoria Comarques. Aquí es mostra la barra d'eines de Caràcters especials.

La categoria s'escull amb un quadre combinat en la barra d'eines o el menú Categoria en la barra de menús. Els nivells són Fàcil, Mitjà, Animals i Difícil. Fàcil està relacionat als objectes comuns que pot conèixer un nen de sis o set anys. El Mitjà és un pel més desafiant, el Difícil és realment difícil i Animals tan sols són noms d'animals. També hi ha algunes altres categories de paraules, depenent de l'idioma.

Totes les paraules són substantius. Ni verbs, ni adjectius. La categoria escollida és el que es mostra a la línia d'estat.

En el quadre de text tan sols està permès escriure-hi lletres.

### Paràmetres disponibles

Es proveeix una barra d'eines de ràpid accés per a algunes opcions. Podeu fer clic sobre un botó per a obtenir una nova partida (&ead;, una nova paraula), o per a sortir del joc. El tema es pot canviar amb facilitat mitjançant un quadre combinat a la barra d'eines.

A Arranjament Configura &khangman;... trobareu tres pàgines. La primera és la de paràmetres General.

#### Paràmetres generals

Paràmetres generals de &khangman; Paràmetres generals de &khangman;

Requereix més intents per a lletres duplicades: Per omissió aquesta opció està sense marcar. En aquest estat, si trieu la lletra «a» i aquesta apareix diverses vegades a la paraula, aleshores es mostraran totes. Per exemple, si la paraula és «potato» i trieu la «o», es mostraran ambdues. Però si marqueu aquesta opció, tan sols es mostrarà la primera «o», de manera que per a veure l'altra haureu de tornar a triar altra vegada la segona «o». Això incrementa la dificultat.

Habilita les animacions: Per omissió aquesta opció està marcada, el qual vol dir que quan guanyeu una partida, es mostrarà un quadre de missatge dient que heu guanyat i per a demanar-vos si voleu jugar una altra vegada. Però si desmarqueu aquesta opció, aquest diàleg no serà mostrat més, en el seu lloc s'iniciarà una nova partida després de 3 segons.

Habilita els suggeriments globalment: Per omissió està sense marcar. Els consells no es mostraran. Si la marqueu (o useu la icona Mostra els suggeriments o el menú Arranjament Mostra els suggeriments o useu la drecera &Ctrl;H), es mostrarà un consell per a la paraula que us ajudarà a endevinar-la.

En la secció Sons, si marqueu Habilita els sons es reproduirà un so en una nova partida i un altra so quan es guanyi.

#### Paràmetres Idiomes

La pestanya d'opcions Idiomes us permet establir algunes opcions específiques per a alguns idiomes. Si aquestes opcions no estan disponibles per a l'idioma que esteu usant es tornarà grisa, de manera que restarà deshabilitada per a que no la pugueu escollir.

Paràmetres d'idioma per a &khangman; Paràmetres d'idioma per a &khangman;

Escriu les lletres accentuades està disponible per al portuguès, el català, el portuguès i l'espanyol en el diàleg de configuració de &khangman;. Si la marqueu, llavors haureu d'escriure totes les vocals amb accent (com ã). Però si resta sense marcar, quan escriviu qualsevol vocal, es mostraran totes sense importar si estan o no amb accent.

#### Paràmetres Temporitzadors

La pestanya de paràmetres Temporitzadors us permet establir Temps durant el qual es mostra el rètol de Lletra ja intentada.

Paràmetres de temps per a &khangman; Paràmetres de temps per a &khangman;

Temps durant el qual es mostra el rètol de Lletra ja intentada us permet variar el temps per a mostrar el consell de lletres ja intentades. Aquest consell és un rètol que apareixerà quan trieu una lletra que ja s'ha provat. Alguna gent no el voldrà veure mentre que a la canalla li caldrà temps per aprendre.

## Referència d'ordres

### Menús i dreceres de teclat

#### El menú Joc

&Ctrl;N Joc Nou

- Nou joc (&ead;, nova paraula)

&Ctrl;O Joc Obre

- Obre un fitxer local per a jugar amb les paraules.

&Ctrl;G Joc Obté paraules en un idioma nou...

- Mostra el diàleg Obtén novetats candents la llista de totes les dades disponibles en els diferents idiomes.

&Ctrl;Q Joc Surt

- Surt de &khangman;

#### El menú Categoria

Categoria Animals

- Es tria la llista a endevinar de paraules d'animals.

  Totes les altres categories instal·lades també són mostrades com a elements en aquest menú.

Categoria Fàcil

- Es tria la llista a endevinar de paraules fàcils.

Categoria Mitjà

- Es tria la llista a endevinar de paraules de nivell mitjà.

Categoria Difícil

- Es tria la llista a endevinar de paraules difícils.

#### El menú Idioma

Idioma Anglès

- Es tria l'idioma anglès per a les paraules a endevinar.

  Tots els altres idiomes instal·lats també són mostrats com a elements en aquest menú.

#### El menú Aspecte

Aspecte Tema marí

- Es tria la imatge de fons marina i els colors de tipus de lletra associats

Aspecte Tema hivernal

- Es tria la imatge de fons hivernal i els colors de tipus de lletra associats

Aspecte Tema d'abelles

- Es tria la imatge de fons d'abelles i els colors de tipus de lletra associats

Aspecte Tema desert

- Es tria la imatge de fons desert i els colors de tipus de lletra associats

De manera addicional, &khangman; té la configuració comuna al &kde; i els elements del menú Arranjament i Ajuda, per obtenir més informació llegiu les seccions sobre El menú Arranjament i El menú Ajuda dels fonaments del &kde;.

## Guia per a desenvolupadors de &khangman;

### Com traduir paraules a un nou idioma per al joc

Si us plau, seguiu el procediment i envieu-me els fitxer amb tar i comprimits amb gzip a &Anne-Marie.Mahfouf.mail;.

Si us plau, feu un cop d'ull en &khangman; a l'opció Obté paraules en un idioma nou... en el menú Joc per a veure si el vostre idioma ja està disponible. Si és així, podeu mirar si ja conté consells.

Les paraules estan desades en 4 fitxers separats, de manera que creen categories diferents. Els fitxers estan en `/khangman/data/`. El fitxer `easy.kvtml` és per a la categoria fàcil, `medium.kvtml` és per a la categoria mitjà, `animals.kvtml` és per a la categoria d'animalons i `hard.kvtml` és per a la categoria difícil.

L'anglès és l'idioma per omissió i és l'únic idioma inclòs amb &khangman;. Totes les altres dades d'idioma es troben en el mòdul kde-l10n corresponent.

1. El fitxer usa el format kvtml. L'etiqueta `text` és per a la paraula i l'etiqueta `comment` és per al consell, totes dues dintre d'una etiqueta `entry`. Si us plau,intenteu fer coincidir el consell amb la categoria de dificultat. La categoria Fàcil requerirà un consell en conseqüència, de la mateixa manera la categoria Difícil potser requerirà ja la definició al diccionari. En el consell mireu de no emprar paraules dintre de la mateixa família, que puguin estar indicant amb facilitat de quina paraula es tracta!

   Tingueu en compte que haureu d'emprar la codificació UTF-8 per a editar els fitxers. Si el vostre editor no ho pot fer, proveu a usar el &kwrite; o el &kate;. Quan obriu un fitxer amb qualsevol d'aquests dos editors podeu seleccionar la codificació amb el quadre combinat que hi ha a la part superior del diàleg per obrir fitxers.

   El següent és un exemple d'un fitxer kvtml:

       <?xml version="1.0"?>
       <DOCTYPE kvtml PUBLIC "kvtml2.dtd"
       "http://edu.kde.org/kanagram/kvtml2.dtd">
       <kvtml version="2.0">
       <information>
           <generator>converter</generator>
           <title>Animals</title><!--Translate tag content-->
           <comment>Animals from across the
       planet</comment><!--Translate tag content-->
         </information>
         <identifiers>
           <identifier id="0" >
             <locale>en</locale>
           </identifier>
         </identifiers>
       ...
       <entry id="0" >
             <inactive>false</inactive>
             <inquery>false</inquery>
             <translation id="0" >
               <text>bear</text><!--Translate all text tags
       content-->
               <comment>Large heavy animal with thick
       fur</comment><!--Translate all comment tags content-->
             </translation>
           </entry>
       ...
       </kvtml>

2. Al començament del fitxer, haureu de traduir el contingut de les etiquetes `title` i `comment` que resten dintre de l'etiqueta `information`. El títol serà el que apareixerà en el menú Categoria de la partida (a on l'usuari tria el fitxer amb el que juga).

3. Després dintre de l'etiqueta `identifier`, si us plau, poseu-hi el codi d'idioma en comptes de «en» a l'etiqueta `locale`.

   Si us plau, no traduïu el nom de fitxer tanmateix com que aquests no hauran de contenir mai cap caràcter especial. De manera que deseu-lo amb el mateix nom que a l'anglès.

4. Editeu els fitxers kvtml amb un editor de text (a poder ser que usi el ressaltat de la sintaxi &XML;) i substituïu cada paraula dintre de l'etiqueta `text` amb una traducció i cada consell dintre de l'etiqueta `comment` amb un consell que hi esdevingui com a adequat. No és realment important que signifiqui el mateix, però mireu de mantenir la llargada i el nivell de dificultat al llarg del mateix.

   Podeu incloure-hi paraules amb espais, guionets o punts volants, en aquest cas, aquests signes que no són lletres seran mostrats. Si us plau, contacteu amb mi si hi ha res especial relacionat al vostre idioma de manera que pugui adaptar el codi a aquest nou caràcter (especialment els caràcters especials i els accents).

5. Simplement podeu traduir les paraules però després també les haureu d'adaptar a la categoria i afegir-n'hi de noves, si així ho voleu. Per exemple, «taula» és a la categoria fàcil en anglès però al vostre idioma aquesta podria ser de categoria mitjà. Trobeu-vos lliure d'adaptar els fitxers al que necessita el vostre idioma. El nombre de paraules en un fitxer no és important, se n'hi poden afegir tantes com es vulgui.

   Recordeu que totes les paraules són substantius.

6. Després podreu fer commit dels vostres fitxers a l10n-kde4/<codi_idioma>/data/kdeedu/khangman. No oblideu actualitzar també el fitxer CMakeLists.txt. Si us plau, contacteu amb mi si necessiteu quelcom més d'informació. Envieu-me els fitxers, no us oblideu de fer menció a qualsevol caràcter especial usat en el vostre idioma (poseu-los en un fitxer de text, un per línia i afegiu-lo a l'arxiu tar), i feu també menció a qualsevol altra peculiaritat.

   Si us plau, no publiqueu cap fitxer en una branca perquè podríeu fer petar el joc.

Moltes gràcies per la vostra contribució!

### Què desa &khangman; i a on

Quan obteniu un nou idioma mitjançant Joc Obté paraules en un idioma nou... es desaran dites dades a `$KDEHOME/share/apps/kvtml/` a la carpeta de codi d'idioma. També es desen els noms de carpeta dels idiomes disponibles en el fitxer de configuració de &khangman; en `$KDEHOME/share/config/khangmanrc`.

El nom proveït (&ead;, l'adreça del lloc web des d'on descarregar els nous idiomes) és desat a `$KDEDIR/share/apps/khangman/khangmanrc`.

L'idioma anglès (per omissió) i l'idioma de l'usuari des del seu paquet i18n (si està disponible) són desats en `$KDEDIR/share/apps/kvtml`.

En el fitxer de configuració, desat per a cada usuari en el seu propi `$KDEHOME/share/config/khangmanrc` es desen tots els paràmetres de joc com el fons, i l'ultima categoria jugada... a més de a on s'han desat els fitxers des del diàleg Obtén novetats candents.

## Preguntes i respostes

&reporting.bugs; &updating.documentation;

Un missatge d'error m'informa que no es troben les imatges.

El joc s'instal·la per omissió en `/usr/local/kde`, de manera que haureu d'afegir `/usr/local/kde/bin` a la vostra PATH i establir la variable d'entorn `KDEDIR` a `/usr/local/kde` abans d'executar el joc. Una forma senzilla és configurar &khangman; amb l'opció `--prefix`=$`KDEDIR` a on $`KDEDIR` és el lloc en el que està instal·lada la resta de &kde;. Aquest lloc pot variar depenen de la distribució i el sistema operatiu que estigueu emprant. És millor instal·lar &khangman; des de la vostra distribució!

&khangman; no s'engega correctament després d'una actualització a la versió &kde; 4

Això es podria deure als canvis en el fitxer de configuració. Si us plau, esborreu el fitxer `khangmanrc` en la vostra carpeta `$KDEHOME/share/config`.

## Crèdits i llicència

&khangman;

Copyright del programa 2001-2007 &Anne-Marie.Mahfouf; &Anne-Marie.Mahfouf.mail;

Col·laboradors:

- Gràfics del penjat: Renaud Blanchard kisukuma@chez.com

- Sons: Ludovic Grossard ludovic.grossard@libertysurf.fr

- Antic mantenidor: &Primoz.Anzur; &Primoz.Anzur.mail;

- Fitxer de dades en suec, ajuda en la programació, imatges transparents i correccions a la i18n: Stefan Asserhäll stefan.asserhall@telia.com

- Fitxers de dades en espanyol: eXParTaKus expartakus@expartakus.com

- Fitxers de dades en alemany: Rafael Beccar rafael.beccar@kdemail.net

- Fitxers de dades en danès: Erik Kjaer Pedersen erik@mpim-bonn.mpg.de

- Fitxers de dades en finès: Niko Lewman niko.lewman@edu.hel.fi

- Fitxers de dades en portuguès brasiler: João Sebastião de Oliveira Bueno gwidion@mpc.com.br

- Fitxers de dades en català: &credits.Antoni.Bella;

- Fitxers de dades en italià: Giovanni Venturi jumpyj@tiscali.it

- Fitxers de dades en neerlandès: Rinse rinse@kde.nl

- Fitxers de dades en portuguès: Pedro Morais morais@kde.org

- Fitxers de dades en serbi (ciríl·lic i llatí): Chusslove Illich chaslav@sezampro.yu

- Fitxers de dades en eslovè: Jure Repinc jlp@holodeck1.com

- Fitxers de dades en txec: Lukáš Tinkl lukas@kde.org

- Fitxers de dades en tajik: Roger Kovacs rkovacs@khujand.org

- Fitxers de dades en noruec (Bokmål): Torger Åge Sinnes torg-a-s@online.no

- Fitxers de dades en hongarès: Tamas Szanto tszanto@mol.hu

- Fitxers de dades en noruec (Nynorsk): Gaute Hvoslef Kvalnes gaute@verdsveven.com

- Fitxers de dades en turc: Mehmet Özel mehmet_ozel2003@hotmail.com

- Fitxers de dades en búlgar: Radostin Radnev radnev@yahoo.com

- Fitxers de dades en irlandès (gaèl·lic): Kevin Patrick Scannell scannell@slu.edu

- Ajuda en la programació: &Robert.Gogolok; &Robert.Gogolok.mail;

- Ajuda en la programació: Benjamin Meyer ben@meyerhome.net

- Correccions en el codi: Lubos Lunàk l.lunak@kde.org

- Correccions en el codi: Albert Astals Cid &Albert.Astals.Cid.mail;

- Estudi d'usabilitat: Celeste Paul seele@obso1337.org

Copyright de la documentació 2001-2007 &Anne-Marie.Mahfouf; &Anne-Marie.Mahfouf.mail;

Traductor de la documentació: &credits.Antoni.Bella;

&underFDL; &underGPL;

## Instal·lació

### Com obtenir &khangman;

&install.intro.documentation;

### Compilació i instal·lació

&install.compile.documentation;
&documentation.index;