# El manual de &dolphin;

## Introducció

&dolphin; és el gestor de fitxers per omissió de &kde;. El seu objectiu és millorar la usabilitat a nivell d'interfície d'usuari. &dolphin; se centra només a ser un gestor de fitxers mentre el &konqueror;, que en el &kde; 3 era el gestor de fitxers per omissió, i encara es pot utilitzar per a la gestió de fitxers, és un visor universal per a molts tipus de fitxers.

Aquest enfocament del disseny permet als desenvolupadors concentrar-se en l'optimització de la interfície d'usuari per a la tasca específica de la gestió de fitxers.

Si us plau, podeu informar de qualsevol problema o peticions de noves funcionalitats a l'autor de &dolphin; a través del diàleg d'informe d'error. Aquest és accessible des del botó Control a la dreta de la barra d'eines en el mode per omissió sense la barra de menús; o des del menú Ajuda Informe d'errors... de l'aplicació, si s'està mostrant la barra de menús.

## Usant &dolphin;

### La interfície d'usuari de &dolphin;

La següent captura de pantalla mostra la interfície d'usuari per omissió de &dolphin;:

Captura de pantalla de la interfície d'usuari per omissió de &dolphin;. Interfície d'usuari per omissió de &dolphin;.

Interfície d'usuari per omissió de &dolphin;.

Els elements de la interfície d'usuari per omissió són:

- La barra d'eines es pot utilitzar per a un ràpid accés a les accions d'ús freqüent. Aquesta es pot personalitzar fent clic amb el &BDR; i escollint Configura barres d'eines... al menú contextual, amb Configure Toolbars... des del botó Control a la dreta de la barra d'eines o mitjançant Arranjament Configura barres d'eines... des del menú principal. o mitjançant Arranjament Configura barres d'eines... al menú principal.

  Captura de pantalla de la barra d'eines de &dolphin;. La barra d'eines per omissió.

  Els elements de la barra d'eines on la icona és suficient per conèixer l'ordre, no disposa de text al costat de les icones. Això es pot canviar fent clic del &BDR; i seleccionant el text de l'element Mostra el text. El botó Control a la dreta de la barra d'eines només es mostra si la barra de menú està oculta.

- La barra de localització, sempre mostra el camí cap al directori actual. Es pot canviar entre dues maneres diferents, per a més detalls veure la secció sobre la barra de localització.

- La vista, que mostra tots els fitxers i carpetes a la carpeta actual.

- El plafó Llocs, proporciona un ràpid accés als llocs preferits i discs o altres suports.

  Si la cerca d'escriptori i la indexació de fitxers estan activades al mòdul Cerca a l'escriptori en &systemsettings;, el plafó proporcionarà els elements Accedits recentment i permetrà cercar per Documents, Imatges, Fitxers d'àudio i Vídeo.

- La barra d'estat. On es mostra el nom, la mida i el tipus de fitxer que es troba actualment sota el punter del ratolí, o el nombre i grandària dels fitxers que estan seleccionats. A la dreta, hi ha un control lliscant de zoom que permet ajustar la mida de les icones a la vista.

- La barra de menús (per omissió oculta), que proporciona accés a totes les ordres i opcions de configuració. Veure la Referència d'ordres per a una llista de totes les ordres de menú. La barra de menú es pot alternar amb Mostra la barra de menú (&Ctrl;M) des del menú Arranjament o des del botó Control.

  Si la barra de menús està oculta, totes les seves accions estaran disponibles des del botó Control.

- Per omissió els plafons addicionals Informació, Carpetes i Terminal estan ocults, per a més informació veure Plafons.

### La vista de &dolphin;

#### Ús de la vista

La vista mostra tots els fitxers i carpetes a la carpeta actual. Aquests elements són accessibles o manipulats de diferents maneres:

- Un fitxer o carpeta es pot obrir fent clic amb el &BER; (o fent doble clic, si està activada l'opció Doble clic per a obrir fitxers i carpetes a la secció «Navegació» de la configuració).

- En fer clic a qualsevol element o l'àrea blanca al voltant dels elements amb el &BDR; s'obrirà un menú contextual que permet accedir a moltes de les accions d'ús freqüent per a l'element o la carpeta actual, respectivament.

- Si es prem el &BER; sobre un element, però no es deixa anar immediatament, l'element es podrà arrossegar i deixar anar en una altra carpeta a la vista actual o en una altra vista de &dolphin; (en una altra finestra de &dolphin; o en la mateixa finestra si la vista està dividida, veure a sota) per moure, copiar o crear un enllaç simbòlic. Els elements fins i tot es poden deixar en una altra aplicació per obrir-los des d'aquesta.

&dolphin; recorda l'historial de les carpetes visitades. Per a navegar cap enrere o cap endavant en l'historial, es poden utilitzar els botons corresponents a la barra d'eines:

Captura de pantalla de la barra d'eines de &dolphin;. Els botons enrere i endavant a la barra d'eines.

Els botons Enrere i Endavant a la barra d'eines es poden utilitzar per a navegar en l'historial.

#### Aparença la vista de &dolphin;

La barra d'eines conté botons per a controlar l'aparença de la vista:

Captura de pantalla de la barra d'eines de &dolphin;. Els botons de la barra d'eines que controlen l'aspecte de la vista.

Els botons de la barra d'eines que controlen l'aspecte de la vista.

Tots els ajustaments i altres opcions concernents es debaten a continuació, &ead;, l'ordenació dels fitxers a la carpeta actual també es pot modificar en el menú Visualitza i en el diàleg Propietats de la vista. Per omissió, aquests valors són recordats per a cada carpeta per separat. Aquest comportament es pot canviar a la secció General de la configuració.

##### Modes de vista

Els primers tres botons a la captura de pantalla de a sobre canvien entre els modes de vista de &dolphin;.

- A la vista d'Icones, que és per omissió, els fitxers estaran representats per una icona que visualitza el tipus de fitxer, i una icona de carpeta mostrant les subcarpetes. Els noms de les carpetes, dels fitxers i dels elements s'activen a Visualitza Informació addicional, i es mostren a sota de les icones.

- La vista de Compacte mostra el contingut de la carpeta com a icones amb el nom al seu costat i els elements activats a Visualitza Informació addicional sota el nom. Els elements estan agrupats en columnes similars a la Vista breu en el diàleg de fitxers del &kde;.

- A la vista de Detalls, el contingut de la carpeta es mostra com una llista detallada que conté el nom, la mida i la data de la darrera modificació de cada element. Es poden afegir columnes addicionals fent clic en la capçalera d'una columna amb el &BDR;.

  Al menú contextual de la línia de capçalera podeu escollir entre l'amplada de columna personalitzat o automàtic. L'amplada automàtica ajusta totes les columnes una vegada per mostrar l'element més llarg a tota la columna, a excepció de la columna Nom on l'extensió se substitueix per «...»

  L'ordre de les columnes es pot canviar fent arrossega i deixa sobre les capçaleres de la columna, a excepció de la capçalera Nom, la qual sempre és la primera columna en aquesta vista.

  La vista de detalls permet veure el directori actual en forma d'arbre si s'activa Carpetes expansibles: Cada subcarpeta de la carpeta actual es pot ampliar o plegar fent clic a les icones > o + al seu costat.

Vista per grups Vista per grups

Tots els modes de vista tenen suport per ordenar segons el tipus seleccionat a Visualitza Ordena per

##### Informació de la vista

En tots els modes de vista &kappname; mostra almenys una icona i un nom per a cada element. Utilitzant Informació addicional al menú Visualitza o al menú contextual de la capçalera en el mode Detalls, podeu seleccionar mostrar més informació per a cada element:

Mida, Data, Tipus, Puntuació, Etiquetes o Comentari.

Depenent del tipus de fitxer es poden seleccionar criteris d'ordenació addicionals:

- Document: Nombre de paraules i línies
- Imatge: Mida i orientació
- Àudio: Artista, àlbum, durada i pista

El submenú Altre permet seleccionar Camí, Destinació de l'enllaç, Copiat des de, Permisos, Propietari o Grup d'usuari.

##### Vista prèvia

Si la Vista prèvia està habilitada, les icones es basen en el fitxer o contingut real de la carpeta, &pex;, per a les imatges es mostra una vista prèvia reduïda de la imatge.

##### Divideix

Si es fa clic a Divideix, es mostraran dues vistes que poden mostrar el contingut de diferents carpetes. Això pot ser convenient per a moure o copiar fitxers.

#### Seleccionar múltiples elements en la vista

Hi ha diverses maneres de seleccionar elements en la vista. Una vegada se selecciona un grup d'elements, totes les accions, com ara Talla, Copia, Mou a la paperera, i les operacions arrossega i deixa, afectaran a tots els elements seleccionats.

##### Seleccionar elements usant el ratolí

- Podeu prémer el &BER; en algun lloc de la vista i dibuixar un rectangle al voltant d'un grup d'elements abans de deixar anar el botó. Això seleccionarà tots els elements del rectangle i netejarà la selecció anterior. Si es prem la tecla &Maj; durant el procés de selecció, es mantindrà la selecció anterior.

- Si es prem la tecla &Ctrl; mentre es fa clic sobre un element amb el &BER;, es canviarà l'estat de selecció d'aquest. Si es prem tecla &Ctrl; mentre es dibuixa un rectangle al voltant d'un grup d'elements com s'ha descrit anteriorment, es canviarà l'estat de selecció de tots els elements en el rectangle.

- Si es prem la tecla &Maj; mentre es fa clic sobre un element amb el &BER;, se seleccionaran tots els elements entre l'element actual anterior i l'element on feu clic.

- Si Mostra un marcador de selecció està activat a la pestanya Comportament de la secció General de la configuració, apareixeran uns petits botons + o - a la cantonada superior esquerra de l'element que es trobi actualment sota el punter del ratolí. Fer clic en aquest signe se selecciona o desselecciona l'element, respectivament.

##### Seleccionar elements usant el teclat

- Si es prem una tecla de fletxa; RePàg, AvPàg, Inici, Fi, el nou element actual és seleccionat, i la selecció anterior es neteja.

- Si es manté premuda la tecla &Ctrl; mentre es prem una de les tecles anteriors, la selecció romandrà sense canvis.

- Si es manté premuda la tecla &Maj; mentre es prem una de les tecles anteriors, tots els elements entre l'element actual anterior i el nou element actual seran seleccionats.

- Si es prem &Ctrl;Espai, es canviarà l'estat de selecció de l'element actual.

- &Ctrl;A selecciona tots els elements en la vista.

- &Ctrl;&Maj;A canvia l'estat de selecció de tots els elements en la vista.

- Seleccioneu un fitxer o carpeta, escriviu les primeres lletres del seu nom i l'element coincident serà seleccionat primer. Per netejar la selecció i cancel·lar premeu la tecla &Esc; o espereu el temps d'espera d'1 segon.

### Barra de localització

La barra de localització, la qual es troba a la part superior de la vista del &dolphin;, mostra el camí cap a la carpeta actual. La barra de localització té dos modes.

#### El mode navega

Al mode navega, que és el per omissió, el nom de cada carpeta al camí per a la carpeta actual és un botó sobre el que es pot fer clic per obrir ràpidament la carpeta. D'altra banda, fer clic al signe > a la dreta d'una carpeta obre un menú que permet obrir ràpidament una subcarpeta d'aquesta.

Captura de pantalla de la barra de localització en el mode navega. Barra de localització en el mode navega.

Barra de localització en el mode navega.

#### El mode edita

En el mode navega, en fer clic a l'àrea gris a la dreta del camí amb el &BER; es canvia la barra de localització al mode edita, en el qual el camí es pot editar utilitzant el teclat. Per tornar al mode navega, feu clic a la marca de selecció a la dreta de la barra de localització amb el &BER;.

Captura de pantalla de la barra de localització en el mode edita. Barra de localització en el mode edita.

Barra de localització en el mode edita.

##### Usar els kioslaves

Si la barra de localització està buida en el mode editable, apareixerà una llista desplegable al davant de la barra de llista amb tots els kioslaves disponibles al sistema. Els kioslaves són programes integrats en el &kde; que afegeixen suport per a molts protocols diferents al &dolphin; i altres aplicacions del &kde;.

Per exemple, amb el kioslave fish, es pot emprar el &dolphin; per a gestionar fitxers i carpetes en una màquina remota que sigui accessible a través de SSH. Per a fer-ho, heu d'escriure `nom_usuari@maquina_remota` dins la barra de localització. La gestió remota de fitxers es pot fer de forma similar sobre les màquines accessibles remotament mitjançant els protocols &FTP;, NFS, SFTP, SMB (CIFS) o webdav.

També és possible utilitzar la llista desplegable dels kioslaves per accedir a &systemsettings;, els tipus de lletra, la paperera, altres programes i als dispositius connectats. Veure la llista desplegable per veure la llista completa de les capacitats disponibles dels kioslaves al vostre sistema.

Captura de pantalla de la llista de kioslaves Barra de localització mostrant els kioslaves disponibles.

Llista dels kioslaves disponibles.

#### Llocs i context

Si el plafó Llocs és ocult; en ambdós modes es mostrarà una icona addicional al davant del camí. Es pot fer clic a la icona amb el &BER; obrir un menú que ofereix ràpid accés als llocs i medis d'emmagatzematge. Per a més detalls veure la secció sobre el plafó de llocs.

Barra de localització amb la icona Llocs Barra de localització amb la icona Llocs

El menú contextual de la barra de localització ofereix accions per canviar entre els modes, i per copiar i enganxar el camí utilitzant el porta-retalls. Marqueu l'última opció en aquest menú contextual per veure el camí d'accés complet partint des de la carpeta arrel del sistema de fitxers o per mostrar el camí partint des de l'actual entrada a llocs.

Menú contextual de la barra de localització Menú contextual de la barra de localització

### Plafons

&dolphin; permet una sèrie de plafons que es col·loquen al costat de la vista. Aquests poden ser habilitats en el menú Visualitza Plafons. Per a desancorar els plafons, feu clic i arrossegueu un títol de plafó, aquest es pot moure a una posició diferent, fins i tot fora de la finestra.

#### Llocs

El plafó Llocs es troba a l'esquerra de la finestra per omissió. El plafó Llocs mostra les ubicacions que heu marcat. També mostra qualsevol disc o suport connectat a l'ordinador, els elements utilitzats recentment i permet cercar certs tipus de fitxers. L'ordre d'aquestes entrades es pot canviar arrossegant i deixant anar.

La manera més fàcil d'afegir una carpeta al plafó Llocs és fer un arrossega i deixa en aquest. D'altra banda, podeu fer clic dintre seu amb el &BDR; i escolliu Afegeix entrada... des del menú contextual. El primer procediment crea un ampli sistema de marcadors, el segon procediment es pot utilitzar per afegir el camí actual de la barra de localització o qualsevol carpeta o dispositiu desitjat. S'obrirà un diàleg on es podran editar l'etiqueta, la ubicació i la icona, i l'ús d'aquesta entrada es pot restringir al &dolphin;.

Un clic del &BDR; obrirà el menú contextual per editar, afegir, ocultar o eliminar les entrades i canviar la mida de les icones a un dels valors predefinits o bloquejar/desbloquejar els plafons.

El menú contextual conté una acció per obrir l'entrada en una nova pestanya. Els dispositius es poden desmuntar des del menú contextual.

#### Informació

El plafó Informació mostra informació ampliada sobre els elements seleccionats, sobre la carpeta actual o el fitxer que actualment restava sota el ratolí, incloent la mida, el tipus i la data de l'última modificació. També compta amb una gran vista prèvia de l'element seleccionat i permet assignar una puntuació, marques i comentaris a aquest.

#### Carpetes

El plafó Carpetes mostra una estructura de vista en arbre del sistema de fitxers. Només mostra les carpetes. En fer clic sobre una carpeta amb el &BER; s'obre aquesta en la vista de &dolphin;.

#### Terminal

Aquest plafó conté un terminal. El terminal s'obrirà a la carpeta que es mostra a la vista de &dolphin;. El canviar la carpeta a la vista activa de &dolphin; actualitzarà la carpeta de treball de la terminal. El terminal funciona únicament amb els medis locals. Nota: El canvi de carpeta en el terminal no afectarà a la vista de &dolphin;.

### Consells ràpids

A continuació s'enumeren uns quants consells per estalviar temps utilitzant &dolphin;.

#### Adreces d'interès ràpides

Per crear ràpidament una adreça d'interès al plafó Llocs per a la carpeta actual, feu clic amb el &BDR; en l'espai de treball i feu clic a l'opció Afegeix a Llocs en el menú contextual.

#### Cercar fitxers i en els fitxers

&dolphin; és capaç de cercar fitxers i en el seu contingut. Si premeu &Ctrl;F o s'utilitza el menú Edita Cerca... , s'obrirà la barra Cerca ja configurada per a cercar fitxers dintre de la carpeta i qualsevol subcarpeta actual. Comenceu a escriure al quadre d'entrada i s'iniciarà la cerca immediatament. Cerca fitxers i en els fitxers Cerca fitxers i en els fitxers

&dolphin; cerca fitxers i en els fitxers.

La cerca és sensible a majúscules, i no requereix de comodins (`*foo*` i `foo` són equivalents), però es poden utilitzar comodins dins el terme de cerca. `*` coincidirà amb zero o més caràcters,`?` només coincidirà amb un únic caràcter.

Aquesta característica es pot utilitzar amb el funcionament dels serveis Nepomuk/Strigi, sense que aquests serveis, es llançarà un KIOSlave per proporcionar els resultats de la cerca.

L'opció d'activar Pertot arreu amb els serveis de cerca Nepomuk/Strigi en totes les carpetes indexades, sense Nepomuk/Strigi aquesta opció inicia la cerca des de la carpeta `Inici` de l'usuari.

Cercant amb Més opcions Cercant amb Més opcions

&dolphin; cercant amb Més opcions.

Utilitzeu el botó Més opcions per estendre la barra de Cerca. Proporciona una manera molt còmoda per a l'usuari per reduir el nombre de resultats de cerca.

Per iniciar una cerca, seleccioneu un o més tipus de fitxer (Documents, Àudio, Vídeo, Imatges), un període de temps i puntuació.

Alternativament, podeu utilitzar aquestes opcions al plafó Llocs juntament amb la barra de Filtre per cercar fitxers utilitzant Nepomuk o limitar la cerca als fitxers que coincideixen amb l'expressió de filtre.

#### Muntatge de suports d'emmagatzematge

Una forma ràpida per a muntar un suport d'emmagatzematge és fer clic al dispositiu en el plafó Llocs. Això muntarà i obrirà el dispositiu en &dolphin;.

#### Desfer accions

&dolphin; és capaç de desfer els canvis que heu realitzat en els fitxers. Per exemple, si moveu un fitxer a la paperera, &dolphin; pot desfer-la i moure'l a la seva ubicació original. Per a desfer una acció, premeu &Ctrl;Z o seleccioneu Edita Desfés: (nom de l'acció) en el menú, &pex; Desfés: Canvia el nom.

#### Canviar el nom d'un lot de fitxers

&dolphin; és capaç de canviar el nom de diversos fitxers alhora. Cada fitxer tindrà el nom de fitxer especificat, incloent un número, &pex;, imatge1.jpg, imatge2.jpg, imatge3.jpg. Això pot ser útil, &pex;, per a les fotografies preses amb una càmera digital.

Si voleu canviar el nom d'un lot de fitxers, primer seleccioneu-los. Es pot fer prement el &BER; i dibuixant un rectangle al voltant d'aquests abans de deixar anar, o mantenint premuda la tecla &Ctrl; i fent clic a cada fitxer (per obtenir més detalls sobre la selecció d'elements veure Seleccionar elements a la vista). A continuació, obriu el diàleg per a canviar el nom per lots prement F2 o a través del menú: Fitxer Reanomena... .

A continuació, introduïu el nom que voleu donar als fitxers. El caràcter # ha d'estar present en el nom. A continuació els fitxers passaran a reanomenar-se, on el caràcter `#` se substituirà per un número consecutiu diferent per a cada fitxer.

Si totes les extensions de fitxer a la selecció són diferents, el nom de tots els fitxers es podrà canviar sense necessitat d'utilitzar un marcador de posició `#` preservant alhora les extensions de fitxer. Això és útil, &pex;, per canviar el nom d'un fitxer de vídeo i tots els fitxers de subtítols associats, de manera que tinguin el mateix nom de fitxer, però amb extensions diferents.

#### Comparar una selecció de fitxers o de carpetes

Si l'aplicació &kompare; està instal·lada, podeu utilitzar-la per a veure les diferències entre dos fitxers o carpetes.

Primer, seleccioneu els dos fitxers o carpetes a comparar. A continuació, llanceu l'aplicació &kompare; a través del menú: Eines Compara fitxers . A continuació, s'obrirà &kompare; mostrant les diferències entre els fitxers o carpetes.

#### Filtrar els fitxers

&dolphin; és capaç de filtrar fitxers, &ead;, només mostra a la vista els elements en que el nom conté un text donat. Per exemple, si només es vol mostrar els fitxers MP3 d'una carpeta, podeu filtrar per .mp3. Llavores es filtraran tots els fitxers en que el nom no conté .mp3.

Per a filtrar fitxers, en primer lloc cal habilitar la barra de filtre, ja sigui prement &Ctrl;I o a través del menú: Eines Mostra la barra de filtre . A continuació, podeu introduir el text a filtrar a la barra de filtre. Aquesta es pot desactivar prement &Esc;, o amb un clic del &BER; sobre la icona Oculta la barra de filtre.

## Configurar &dolphin;

&dolphin; distingeix dos tipus de configuració:

- Els ajustaments que afecten el comportament general de &dolphin;. Aquests es poden configurar amb el diàleg de Preferències.

- Els ajustaments que determinen la forma en què es mostra el contingut d'una carpeta en &dolphin;. Aquestes opcions es coneixen com Propietats de la vista i es poden controlar amb els botons de la barra d'eines, a través del menú Visualitza, i amb el diàleg Propietats de la vista. En la configuració per omissió, les propietats de la vista són recordades per a cada carpeta, però &dolphin; també es pot configurar per a utilitzar propietats de vista comunes amb totes les carpetes en la secció General de la configuració.

### El diàleg Preferències de &dolphin;

El diàleg Preferències s'obre a través de Arranjament Configura &dolphin;... al menú de la finestra principal de &dolphin;. Els ajustaments estan dividits en diversos grups als quals es pot accedir fent clic a la icona corresponent a l'esquerra del diàleg.

Tots els ajustaments, a excepció de la pàgina Inici i la pestanya Barra d'estat a la pàgina General són compartits amb el &konqueror; en el mode gestor de fitxers.

#### Inici

Aquest grup conté els ajustaments que controlen l'aparició de &dolphin; en l'arrencada. Captura de pantalla de la configuració d'inici en el diàleg preferències de &dolphin;. Configuració d'inici.

Configuració d'inici en el diàleg preferències de &dolphin;.

- La Carpeta inicial és la carpeta que s'obre en l'inici. La ubicació d'aquesta es pot introduir o triar en un diàleg que s'obre fent clic al botó que mostra una icona de carpeta. D'altra banda, la ubicació actual o la ubicació per omissió (que és la carpeta de l'usuari) es pot utilitzar com a carpeta inicial fent clic al botó corresponent.

- Mode de vista dividida controla si la vista de &dolphin; serà o no dividida en l'inici.

- Barra de localització editable controla si la barra de localització restarà en mode edita en l'inici. El mode navega de la barra de localització s'utilitza d'una altra manera. Per obtenir més informació sobre els dos modes consulteu la secció sobre la barra de localització.

- Si Mostra el camí sencer a la barra de localització està habilitat, es mostrarà el camí sencer de la ubicació actual en el mode navega de la barra de localització. D'altra manera, es mostrarà una versió curta del camí, començant-lo des d'un dels llocs en el plafó Llocs.

- Mostra la barra de filtre controla si apareixerà o no la barra de filtre en l'inici. Per més detalls consulteu la secció sobre la barra de filtre.

#### Modes de vista

Aquest grup conté els ajustaments que controlen el comportament dels modes de vista del &dolphin;. Els tres modes de vista (Icones, Compacte i Detalls) són accessibles a través de la barra amb pestanyes a la part superior. Captura de pantalla de la configuració a la vista d'icones en el diàleg preferències de &dolphin;. Configuració dels modes de vista.

Configuració dels modes de vista en el diàleg preferències de &dolphin;.

##### La configuració comuna per a tots els modes de vista

Els tres modes de vista tenen alguns ajustaments comuns:

- Els controls lliscants que controlen la mida de les icones. Les mides Omissió o Vista prèvia s'utilitzen si les vistes prèvies estan activades o desactivades, respectivament. Tingueu en compte que la mida de la icona es pot canviar fàcilment amb el control lliscant de zoom a la barra d'estat si l'opció corresponent està activada a la secció General de la configuració.

- Un ajustament per al tipus de lletra utilitzat en el mode de vista: es pot triar o bé el tipus de lletra del sistema o un tipus de lletra personalitzat.

Els altres ajustaments a la secció Text sols s'apliquen a un dels modes de vista es discuteixen a continuació.

##### Icones

- Amplada controla l'amplada màxima que està reservada per al text d'un element de fitxer.

- Màxim de línies significa el nombre màxim de línies de text sota la icona.

##### Compacte

- Amplada màxima controla l'amplada màxima que està reservada per al text d'un element de fitxer.

##### Detalls

- Carpetes expansibles determina si cap carpeta que contingui subcarpetes es mostrarà en una vista en arbre, on els sub-elements es poden desplegar fent clic amb el &BER; sobre la icona > i plegar fent clic sobre la icona v.

#### Navegació

Aquest grup conté l'arranjament que controla com es navega en l'estructura de carpetes i es treballa amb els arxius. Captura de pantalla de la configuració de la navegació en el diàleg preferències de &dolphin;. Configuració de la navegació.

Configuració de la navegació en el diàleg de preferències de &dolphin;.

- &dolphin; es pot configurar per obrir elements amb un sol clic del ratolí (Clic únic per a obrir fitxers i carpetes) o doble clic del ratolí (Doble clic per a obrir fitxers i carpetes). En aquest últim cas, amb un sol clic del ratolí se selecciona el fitxer o carpeta.

  Es tracta d'un ajust de tot el sistema i es pot canviar a &systemsettings; en el mòdul Dispositius d'entrada Ratolí.

- Els arxius seran oberts a l'interior de &dolphin;, i no en una aplicació externa, si Obre els arxius com a carpetes està habilitat.

- Si Obre les carpetes en les operacions d'arrossegat està activada, si s'arrossega un element amb el ratolí i es manté al damunt d'una carpeta per un curt període de temps s'obrirà aquesta carpeta. Això permet moure o copiar elements ràpidament a les carpetes que estan diversos nivells més profunds a la jerarquia de carpetes.

#### Serveis

Aquest grup ofereix una selecció de serveis que es poden mostrar en el submenú Accions del menú contextual de &dolphin; que apareix en fer clic en un fitxer o carpeta amb el &BDR;.

Captura de pantalla de la configuració de serveis al diàleg preferències de &dolphin;. Configuració de serveis.

Configuració de serveis al diàleg preferències de &dolphin;.

Utilitzant l'opció Descarrega serveis nous podreu obtenir serveis addicionals per al menú contextual.

Si teniu instal·lats els connectors de &dolphin; per a Bazaar, Mercurial, Git o Subversion des del mòdul kdesdk aquests seran mostrats a la llista. Si aquests connectors estan habilitats i entreu en una carpeta que es troba sota control de versions, l'estat de la versió (ha canviat a nivell local, actualitzada, &etc;) s'indicarà mitjançant icones i tindreu entrades addicionals en el menú contextual com publica, actualitza, afegeix, esborra, &etc;

En aquesta llista de serveis podeu triar si les ordres Esborra, Copia a i Mou a seran mostrades en el menú contextual.

El &dolphin; s'ha de reiniciar per activar els canvis d'alguns d'aquests ajustaments.

#### Paperera

Aquest grup conté els ajustaments que controlen el comportament de la paperera. Captura de pantalla de la configuració de la paperera al diàleg preferències de &dolphin;. Configuració de la paperera.

Configuració de la paperera al diàleg preferències de &dolphin;.

- Els fitxers antics tenen un nombre configurable de dies després dels quals es poden eliminar de forma automàtica.

- La mida de la paperera es pot limitar a un percentatge configurable a la mida del disc. Si s'arriba a aquest límit, es pot emetre un advertiment, o els fitxers més antics o més grans es poden eliminar de forma automàtica.

#### General

Aquest grup conté els ajustaments que controlen el comportament general del &dolphin;. El grup està dividit en quatre subgrups als quals es pot accedir utilitzant la barra de pestanyes a la part superior. Captura de pantalla de la configuració general en el diàleg preferències de &dolphin;. Configuració general.

Configuració general en el diàleg preferències de &dolphin;.

##### La pestanya Comportament

- A la secció Vista, es pot configurar si les propietats de la vista s'emmagatzemen per a cada carpeta o si són comunes a utilitzar per a totes les carpetes.

- Quan es passa sobre un fitxer o carpeta amb el ratolí, apareix una petita finestra amb informació sobre aquest/a al seu costat si Mostra els consells està activat.

- Mostra un marcador de selecció mostra un petit botó + o - situat sobre la icona d'un element, si es manté aquest sota el ratolí. Es pot utilitzar per a seleccionar o desseleccionar l'element.

- Ordenació natural dels elements controla com s'ordenen els elements a la vista. Si s'activa aquesta opció, l'ordre dels tres fitxers d'exemple serà

  1. Fitxer1,

  2. Fitxer2,

  3. Fitxer10.

  Si aquesta opció està deshabilitada, s'usarà l'ordenació alfabètica normal, el qual donarà el següent ordre:

  1. Fitxer1,

  2. Fitxer10,

  3. Fitxer2.

- Activeu Reanomena en línia per utilitzar aquesta mode si hi ha seleccionat un sol element. Si aquesta opció està desactivada o se seleccionen més elements, es mostrarà un diàleg durant el canvi de nom.

##### La pestanya Vistes prèvies

En aquesta pestanya, podeu configurar per a quins tipus de fitxer es mostraran vistes prèvies. D'altra banda, podeu triar la mida màxima dels fitxers remots per als quals es generaran vistes prèvies.

Si les vistes prèvies estan habilitades per a les carpetes, es mostraran les vistes prèvies d'alguns fitxers a la carpeta dintre d'una icona de carpeta.

##### La pestanya Confirmacions

A la secció Demana confirmació, es poden activar els diàlegs d'avís que es mostren abans de les accions potencialment perjudicials.

Els ajustaments de confirmació per a Es moguin fitxers o carpetes a la paperera i Se suprimeixin fitxers o carpetes afecten a les operacions de fitxers en el &dolphin;, &konqueror;, Gwenview i totes les aplicacions del &kde; utilitzant el diàleg de fitxer per omissió del &kde;, mentre que Es tanquin finestres de Dolphin amb múltiples pestanyes és un ajustament específic de &dolphin;.

##### La pestanya Barra d'estat

En aquesta pestanya, es poden habilitar alguns elements addicionals per a la barra d'estat, sempre que la barra d'estat sigui prou àmplia:

- Un control lliscant de zoom que es pot utilitzar per a canviar la mida de les icones ràpidament.

- Una barra que mostra l'espai que queda lliure al disc actual.

Des del &dolphin; 4.9 les ordres Esborra, Copia i Mou a del menú contextual s'han d'activar a la pàgina Serveis.

### Propietats de la vista per a les carpetes

Els següents ajustaments controlen com es mostrarà el contingut d'una carpeta a la vista de &kappname;, i s'emmagatzemen per omissió per a cada carpeta:

- Els modes de vista (Icones, Compacte, Detalls)

- L'ordenació dels elements, que es determinen per l'ordre d'ordenació (ascendent, descendent) i l'atribut (com el nom, la mida...) en el que s'ordenen els elements

- Ordenació de carpetes i fitxers: les carpetes es mostraran primer?

- Vistes prèvies: es mostren en comptes de les icones (en base als ajustaments realitzats a la pestanya Vistes prèvies de la configuració general de &kappname;) o no?

- Els elements es mostren en grups en les vistes?

- Es mostren els fitxers ocults?

- Quina informació addicional (a més del nom) es mostra a les vistes Icones o Detalls?

Les propietats de la vista es poden configurar al menú Visualitza, algunes (com el mode de vista) també es poden canviar utilitzant els botons de la barra d'eines.

#### El diàleg propietats de la vista

Captura de pantalla del diàleg propietats de la vista. El diàleg propietats de la vista.

El diàleg propietats de la vista.

El diàleg Propietats de la vista es pot utilitzar per a modificar ràpidament diverses propietats de la vista alhora. Això es fa per a la carpeta actual, per a la carpeta actual incloent totes les subcarpetes, o fins i tot per a totes les carpetes, depenent de l'opció escollida a la secció Aplica les propietats de la vista a.

Si Usa aquestes propietats de vista com a predeterminades està habilitat, les propietats de la vista escollides també s'utilitzaran per a totes les carpetes que encara no tenen propietats de vista personalitzades.

## Referència d'ordres

Per omissió, la barra de menús no és mostrada. Totes les accions descrites aquí són accessibles amb els botons de la barra d'eines o amb els elements al menú del botó Control de la barra d'eines.

### La barra de menús en la finestra principal de &dolphin;

#### El menú Fitxer

Fitxer Crear nou

- Crea un nou objecte (com una carpeta o un fitxer de text) a la carpeta actual.

  Trobareu una explicació de tots els objectes disponibles en el manual del &konqueror; al capítol Crea nou.

&Ctrl;N Fitxer Finestra nova

- Obre una finestra nova de &dolphin;.

&Ctrl;T Fitxer Pestanya nova

- Obre una nova pestanya.

&Ctrl;W Fitxer Tanca la pestanya

- Tanca la pestanya actual.

F2 Fitxer Reanomena

- Canvia el nom d'un element inclòs seleccionat. Obre el diàleg Reanomena per lots quan se seleccionen diversos elements.

Supr Fitxer Mou a la paperera

- Mou l'element o elements seleccionats a la paperera.

&Maj;Supr Fitxer Esborra

- Esborra permanentment l'element o elements seleccionats. Els elements que no es mouen a la paperera no es podran restaurar.

&Alt;&Intro; Fitxer Propietats

- Mostra el diàleg de propietats per a l'element o elements seleccionats.

&Ctrl;Q Fitxer Surt

- Surt de &dolphin;.

#### El menú Edita

&Ctrl;Z Edita Desfés

- Desfà l'última acció realitzada per &dolphin;.

&Ctrl;X Edita Talla

- Talla l'element o elements seleccionats.

&Ctrl;C Edita Copia

- Copia l'element o elements seleccionats.

&Ctrl;V Edita Enganxa el contingut del porta-retalls...

- Enganxa els elements actualment copiats/tallats a la carpeta actual. Si el porta-retalls no conté fitxers o carpetes, el contingut del porta-retalls (com les dades de text o d'imatge) s'enganxarà en un nou fitxer. El nom d'aquest fitxer s'introduirà en un diàleg.

&Ctrl;F Edita Cerca...

- Obre la barra de cerca. Introduïu un terme de cerca al quadre d'edició i seleccioneu la cerca per al nom de fitxer o al contingut dels fitxers des de la carpeta actual o per tot arreu.

&Ctrl;A Edita Selecciona-ho tot

- Selecciona tots els fitxers i carpetes a la carpeta actual.

&Ctrl;&Maj;A Edita Inverteix la selecció

- Selecciona tots els elements no seleccionats i desselecciona tots els elements seleccionats a la carpeta actual.

#### El menú Visualitza

&Ctrl;+ Visualitza Apropa

- Augmenta la mida de les icones a la vista.

&Ctrl;- Visualitza Allunya

- Disminueix la mida de les icones a la vista.

Visualitza Mode de vista

- Canvia el mode de vista a Icones (&Ctrl;1), Compacte (&Ctrl;2) o Detalls (&Ctrl;3).

Visualitza Ordena per

- Canvia si els elements estan ordenats per Nom o un altre criteri descrit a Informació de la vista.

  Descendent inverteix l'ordre d'ordenació. Primer les carpetes ordena les carpetes abans que els fitxers.

Visualitza Informació addicional

- Mostra informació addicional descrita a Informació de la vista.

Visualitza Vista prèvia

- Mostra una vista prèvia simbòlica del contingut del fitxer en els diferents modes de vista.

Visualitza Mostra en grups

- Mostra el contingut de la carpeta actual agrupat per l'opció seleccionada en Ordena per.

&Alt;. Visualitza Mostra els fitxers ocults

- Mostra tots els fitxers i subcarpetes ocultes dintre de la carpeta actual.

F3 Visualitza Divideix

- Habilita i deshabilita el mode de vista dividida.

F5 Visualitza Actualitza

- Torna a carregar la carpeta actual.

Visualitza Atura

- Atura la càrrega i la lectura del contingut de la carpeta actual.

Visualitza Plafons

- Habilita i deshabilita els diferents plafons: Llocs (F9), Informació (F11), Carpetes (F7),Terminal (F4). Amb Bloqueja els plafons, la capçalera, la llegenda i dos botons restaran ocults per estalviar espai, i els plafons seran immutables, amb Desbloqueja els plafons, la capçalera serà visible i el plafó es podrà moure a la dreta o esquerra o fins i tot fora de la finestra principal.

F6 Visualitza Barra de localització Ubicació editable

- Canvia la barra de localització entre els dos modes, el mode navega i el mode editable.

&Ctrl;L Visualitza Barra de localització Substitueix la ubicació

- Canvia la barra de localització al mode editable, si és necessari, i selecciona la ubicació de tal manera que es pot substituir ràpidament.

Visualitza Ajusta les propietats de la vista...

- Obre el diàleg Propietats de la vista.

#### El menú Vés

&Alt;Cursor amunt Vés Amunt

- Canvia a la carpeta per sobre de la carpeta actual.

&Alt;Cursor esquerre Vés Enrere

- Canvia a la carpeta vista prèviament.

&Alt;Cursor dret Vés Endavant

- Desfà una acció Enrere.

&Alt;Inici Vés Inici

- Canvia a la carpeta inicial de l'usuari, &ead;, /home/Pere/.

Vés Pestanyes tancades recentment

- Mostra una llista de les pestanyes tancades recentment que es poden tornar a obrir.

#### El menú Eines

&Ctrl;I Eines Mostra la barra de filtre

- Habilita i deshabilita la barra de filtre.

&Maj;F4 Eines Obre un terminal

- Obre &konsole; dintre de la carpeta actual.

Eines Compara fitxers

- Compara els fitxers o carpetes actualment seleccionats amb &kompare;. Aquesta acció només s'activa si hi ha seleccionats dos fitxers o carpetes.

Eines Seleccioneu el joc de caràcters remot

- Permet triar el joc de caràcters utilitzat per una connexió remota de forma manual.

#### Els menús Arranjament i Ajuda

&dolphin; té la configuració comuna al &kde; i els elements del menú Arranjament i Ajuda, per obtenir més informació llegiu les seccions sobre El menú Arranjament i El menú Ajuda dels fonaments del &kde;.

## Preguntes diverses

&dolphin; substitueix al &konqueror;?

&dolphin; no pretén ser un competidor del &konqueror;: El &konqueror; actua com un visor universal, capaç de mostrar pàgines &HTML;, documents de text, carpetes i molt més, mentre que el &dolphin; pretén ser únicament un gestor de fitxers. Aquest enfocament permet optimitzar la interfície d'usuari per a la tasca de la gestió de fitxers.

Com puc participar en el desenvolupament de &dolphin;?

La forma més fàcil d'involucrar-se amb el &dolphin; és subscrivint-se a la llista de correu dels desenvolupadors kfm-devel i enviat-hi un correu electrònic. Indicant què podeu fer, quant de temps hi podeu dedicar, &etc;, els desenvolupadors us faran saber què podeu fer en el projecte. Si desitgeu contribuir a la documentació podeu enviar un correu electrònic a la llista de l'equip de documentació del &kde;.

Com puc enviar informes d'error?

El canal oficial per a la presentació d'informes d'errors és a través del sistema de seguiment d'errors del &kde;. El seguidor d'errors del &kde; es pot trobar a http://bugs.kde.org.

Com puc enviar automàticament peticions de característiques?

El canal oficial per a la presentació de peticions de característiques es realitza a través del sistema de seguiment d'errors del &kde;. El seguidor d'errors del &kde; es pot trobar a http://bugs.kde.org.

## Crèdits i llicència

&dolphin;

Programa copyright 2006–2013 Peter Penz peter.penz@gmx.at i Frank Reininghaus frank78ac@googlemail.com

Col·laboradors:

- Cvetoslav Ludmiloff ludmiloff@gmail.com

- Stefan Monov logixoul@gmail.com

- Michael Austin tuxedup@users.sourceforge.net

- &Orville.Bennett; &Orville.Bennett.mail;

Documentació copyright 2005 Peter Penz peter.penz@gmx.at

Documentació copyright 2006 &Orville.Bennett; &Orville.Bennett.mail;

Documentació copyright 2006 Michael Austin tuxedup@users.sourceforge.net

Documentació copyright 2009 Frank Reininghaus frank78ac@googlemail.com

Traductor/Revisor de la documentació: &credits.Antoni.Bella;

&underFDL; &underGPL;

## Com obtenir &dolphin;

&dolphin; forma part del paquet &package; el qual és una part essencial del &kde;.

Per a instruccions sobre de com obtenir el &kde;, si us plau, veure http://www.kde.org o llegiu el capítol Instal·lar el &kde; en els Fonaments del &kde;.

Per a més informació sobre &dolphin; potser voldreu visitar http://dolphin.kde.org o http://userbase.kde.org/Dolphin.

&documentation.index;